P l e m e n á r s k a  inšpekcia  Slovenskej republiky Nitra
Hlohovec ká 5	  	       tel.: 037/6410010  
95141 Lužianky                                                                                                               	       fax: 037/6410011
							           	     	   	       sekretariat@pisr.sk
									   	       www.pisr.sk

	
P.č.:  224/2012      								Počet strán: 40     
										Prílohy : 29                                                                                      												

                                                                                                    

                           VÝROČNÁ  SPRÁVA

        Plemenárskej inšpekcie SR Nitra za rok 2011

Nitra,  marec  2012

                                                                                                  Ing.  V i e r a   L i p s k á
                                                                                        riaditeľka, vedúca služobného úradu

O B S A H

l. Identifikácia PI SR..............................................................................................	3

2. Poslanie a strednodobý výhľad, legislatívny proces.......................................		4
    2.1. Poslanie organizácie......................................................................................	4
    2.2. Strednodobý výhľad organizácie...................................................................	4
    2.3. Legislatívny proces ......................................................................................		4
3. Kontrolná činnosť..............................................................................................		5
3.1. Výsledky kontrolnej činnosti na úseku chovu hovädzieho dobytka.............		5
3.2. Výsledky kontrolnej činnosti na úseku chovu ošípaných.............................		11
    3.3. Výsledky kontrolnej činnosti na úseku chovu oviec.....................................	17
    3.4. Výsledky kontrolnej činnosti na úseku chovu kôz........................................	20
    3.5. Výsledky kontrolnej činnosti na úseku chovu koní.......................................	23
    3.6. Výsledky kontrolnej činnosti na úseku chovu hydiny ..................................	26
    3.7. Výsledky kontrolnej činnosti na úseku chovu králikov ................................	27
    3.8. Plán  kontrolnej činnosti na rok 2012  .........................................................	.	28    
4. Správne konania..................................................................................................	29        
     4.1. Začaté správne konania.................................................................................           29
     4.2. Odvolania......................................................................................................           29
     4.3. Pokuty v správnom konaní............................................................................           29
     4.4. Výkon rozhodnutí......................................................................................... 	30          
5.  Podnety a sťažnosti............................................................................................	30          
     5.1. Podnety..........................................................................................................	30          
     5.2. Sťažnosti........................................................................................................          31
6. Rozpočet .............................................................................................................. 	31
6.1. Rozpočet PISR v roku 2011..........................................................................	31
     6.2. Čerpanie rozpočtu.........................................................................................	32
     6.3. Príjmy PISR..................................................................................................	34
     6.4. Priemerná mesačná mzda..............................................................................	34
     6.5. Škodové prípady............................................................................................	34
     6.6. Finančné kontroly..........................................................................................	34
7. Personálne otázky................................................................................................	35
    7.1. Organizačná štruktúra ....................................................................................	35
    7.2. Personálne otázky zamestnanosti...................................................................	36
    7.3. Rozvoj ľudských zdrojov...............................................................................	37
8.  Hodnotenie a analýza činnosti ..........................................................................	38
9. Hlavné skupiny užívateľov, výstupy..................................................................	39
    9.1.  Poskytované výstupy ....................................................................................	39
    9.2.  Medzinárodná spolupráca .............................................................................	39	

    Zoznam skratiek, zoznam použitých právnych predpisov.....................................	40

Prílohy : Tabuľka č. 1 - 19
	     Graf       č. 1 - 10	

1. IDENTIFIKÁCIA  ORGANIZÁCIE

Názov organizácie/
Služobný úrad:	        Plemenárska inšpekcia Slovenskej republiky Nitra
Sídlo organizácie:	        951 41 Lužianky,  Hlohovecká 5
Identifikačné číslo:            34012338
Zriaďovacia listina:          Rozhodnutím MP SR č. 3036/1994-100, doplneným           
                                            rozhodnutiami MP SR  č. 2635/122/1995-100, č. 10143/2003-   
                                            250 a rozhodnutím o zmene sídla č. 1666/2009-250 
Kontakt:		         tel./fax : 00421 37/6410010/11
			         e-mail:  sekretariat@pisr.sk				  
                                            http: www.pisr.sk
Regionálne strediská:          Regionálne stredisko Plemenárskej inšpekcie
           Slovenskej republiky Nitra (ďalej len „RSNR“)
				95141 Lužianky,  Hlohovecká 5
				tel.: 00421 37/641 0015
				e-mail: rsnr@pisr.sk
Regionálne stredisko Plemenárskej inšpekcie    
Slovenskej republiky Banská Bystrica (ďalej len „RSBB“)
974 01 Banská Bystrica,  Pod Bánošom 33
tel./fax: 00421 48/4174248
e-mail: rsbb@pisr.sk
 				Regionálne stredisko Plemenárskej inšpekcie  
                                                Slovenskej republiky Prešov (ďalej len „RSPO“)  
080 01 Prešov,  Masarykova 10
tel./fax: 00421 51/7725677
e-mail: rspo@pisr.sk
Rezort:			Ministerstvo pôdohospodárstva  a rozvoja vidieka 
                                                Slovenskej republiky (ďalej len „MPRV SR“)
Forma hospodárenia:	 rozpočtová organizácia
Riaditeľ/vedúci služobného úradu: Ing. Silvin Absolon do 15.6.2011
                                                             Ing. Viera Lipská   od 16.6.2011

Vedenie organizácie:
Vedúci inšpekčného úseku: Ing. František Jakab, PhD.
Vedúca ekonomického úseku/Osobný úrad: Ing. Viera Lipská
Právny  úsek: Mgr. Mária Csámpaiová
Vedúci RSNR : Ing. Klára Tokovská
Vedúci RSBB: Ing. Ján Turčan, PhD.
Vedúci RSPO: MVDr. Tibor Želtvay
	
Predmet činnosti: 
     Plemenárska inšpekcia Slovenskej republiky Nitra (ďalej len „PISR“) v zmysle zriaďovacej listiny vykonáva štátny plemenársky  dozor na úseku šľachtenia a plemenitby hospodárskych zvierat v Slovenskej republike  v rozsahu vymedzenom zákonom č. 194/1998 Z.z. o šľachtení a plemenitbe hospodárskych zvierat a o zmene a doplnení zákona č. 455/1991 Zb. o živnostenskom podnikaní v znení neskorších predpisov (ďalej len „zák.č.194/1998 Z.z.“), Štatútu PISR schváleného Ministerstvom pôdohospodárstva Slovenskej republiky (ďalej len „MPSR“)  pod. č. j. 3300/94-100. 

2. POSLANIE , STREDNODOBÝ VÝHĽAD,    
    LEGISLATÍVNY PROCES

2.1.	POSLANIE ORGANIZÁCIE

Poslaním PISR  je vykonávanie dohľadu nad dodržiavaním  zák. č. 194/1998 Z.z. v subjektoch vykonávajúcich plemenitbu a šľachtenie hospodárskych zvierat.   Cieľom je nariadením nápravy zistených nedostatkov, prípadne uložením pokuty v správnom konaní preventívne a výchovne pôsobiť na kontrolované subjekty.

V zmysle zák. č. 400/2009 Z.z.1 PISR zabezpečuje plnenie úloh  Služobného úradu.  

2.2.	STREDNODOBÝ VÝHĽAD ORGANIZÁCIE

1.  PISR plní nezastupiteľnú úlohu nezávislého garanta na úseku plemenárskeho dozoru  v rámci celej Slovenskej republiky .

2. Rozpis zámerov, cieľov a ich merateľných ukazovateľov je zadefinovaný ako strednodobý výhľad v „Internom pokyne MPRV SR  na zabezpečenie rozpočtovej požiadavky“. Jedným z cieľov je pravidelnými , opakovanými, cielenými kontrolami vniesť do povedomia kontrolovaného subjektu zodpovednosť ,zákonnosť  pri chove hospodárskych zvierat na úseku plemenitby a šľachtenia a tým  dosiahnuť  zníženie nepovolenej plemenitby pod úroveň 20% merateľného ukazovateľa výsledku . 
 
3.  PISR ako rozpočtová organizácia je priamo napojená na rozpočet kapitoly MPRV SR  Finančné prostriedky sú garantované Štátnym rozpočtom na príslušný kalendárny rok .   

2.3.	LEGISLATÍVNY PROCES

V roku 2011 boli v rámci plánu legislatívnych úloh na MPRV SR  pripravené návrhy    právnych  predpisov dotýkajúcich sa PISR ako organizácie a jej predmetu činnosti : 
•	návrh novely zák. č. 194/1998 Z.z.
•	návrh novely zák. č. 39/2007 Z.z.2

Navrhované novely riešili zrušenie PISR a prechod činnosti plemenárskeho dozoru v oblasti šľachtenia a plemenitby hospodárskych zvierat na Štátnu veterinárnu a potravinovú správu Slovenskej republiky (ďalej len „ŠVPSSR“) ako právneho nástupcu.  

Návrh novely zák. č. 194/1998 Z.z. nebol Národnou radou SR  schválený.

3.    Kontrolná činnosť

  Kontrolnú činnosť v roku 2011 vykonávali zamestnanci PISR na základe schváleného ,,Plánu inšpekčnej činnosti PISR na rok 2011“ v subjektoch poľnohospodárskej prvovýroby, na nákupných trhoch, vo zväze chovateľov, a v práci inseminačných technikov (ďalej len „IT“).
 
  PISR sa aktívne zúčastňovala na rôznych odborných podujatiach, ako boli nákupné trhy zvierat, šľachtiteľské rady chovateľských zväzov, chovateľské dni, výstavy zvierat, školenia a pod., pričom okrem kontrolnej činnosti vykonávala aj poradenskú činnosť. 
Zdokumentované výstupy z kontrolnej činnosti PISR boli analyzované a vyhodnocované   s návrhom riešení zistených nedostatkov podľa:
•	vykonaných kontrol a zistených porušení zák. č. 194/1998 Z.z. v kontrolovaných 
            subjektoch,
•	vykonaných kontrol a porušení zák. č. 194/1998 Z.z. pri jednotlivých druhoch 
            hospodárskych zvierat (ďalej len „HZ“),
•	porušení jednotlivých ustanovení zák. č. 194/1998 Z.z.,
•	uložených opatrení a finančných sankcií v správnom konaní. 
V období od 1.1.2011 do 31.12.2011 vykonala PISR v rámci SR inšpekčné kontroly v 468 poľnohospodárskych subjektoch. Nedostatky neboli zistené pri 343  kontrolách (73,3 %), čo je zdokumentované v záznamoch o kontrole.  125 kontrol (26,7 %) bolo s porušením zák. č. 194/1998 Z.z., čo je zdokumentované v protokoloch o kontrole  (v prílohe v tab. č. 1 a znázornený na grafe č.1). 
Podľa schváleného plánu kontrolnej činnosti bolo potrebné v roku 2011 uskutočniť inšpekčné kontroly v 450 subjektoch. V skutočnosti bolo vykonaných 468 kontrol, čo značí o 18 kontrol viac. Úloha bola splnená na 104 %. V porovnaní s predchádzajúcim rokom bolo vykonaných o 6 kontrol menej.
V poľnohospodárskych podnikoch prevádzkujúcich živočíšnu prvovýrobu t.j. družstvá, spoločnosti s ručením obmedzením, akciová spoločnosť bolo vykonaných spolu 339 inšpekčných kontrol (72,4%), na nákupných trhoch HZ 4 inšpekčné kontroly (0,9%), v subjektoch iného charakteru t.j. samostatne hospodáriaci roľníci (ďalej len „SHR“), fyzické osoby 121 inšpekčných kontrol (25,9%), v práci IT boli vykonané 3 inšpekčné kontroly (0,6%) a jedna kontrola bola vykonaná vo zväze chovateľov (0,2%) (v prílohe v  tab. č. 2, znázornené na  grafe č. 2 ).  
Podľa jednotlivých druhov HZ bolo vykonaných 628 inšpekčných kontrol. Z toho bolo porušenie zák. č. 194/1998 Z.z. zistené pri 150 kontrolách, čo je 23,9 %.  V porovnaní s rokom 2010, pri hodnotení kontrol podľa jednotlivých druhov zvierat (v jednom subjekte môže byť aj viacej druhov HZ podliehajúcich kontrole), bolo vykonaných o 18 kontrol menej a zistené porušovanie zák. č. 194/1998 Z.z. bolo o 6,9 % menšie (v prílohe  tab. č. 3, 4, 5, 6, 7 a znázornený na  grafe č. 3).
						
3.1.	VÝSLEDKY KONTROLNEJ ČINNOSTI NA ÚSEKU  
CHOVU HOVäDZIEHO DOBYTKA

Na úseku chovu hovädzieho dobytka (ďalej len „HD“) bolo predmetom kontrol plnenie úloh štátnej starostlivosti o rozvoj  šľachtenia  a plemenitby a to predovšetkým :
-  § 2, ods. 18 - zootechnická kontrola v chove,
-  § 12 - šľachtiteľské chovy (ďalej len „ŠCH“) a iné šľachtiteľské jednotky
-  § 14, ods. 1 - zisťovanie a evidovanie pôvodu,
-  § 15 - poskytnutie údajov týkajúcich sa pôvodu, identifikácie a miesta určenia v chove,
-  § 17, ods. 1 - zmluva s poverenou plemenárskou organizáciou o poskytovaní údajov 
                         z kontroly úžitkovosti (ďalej len „KÚ“),
-  § 17, ods. 4 – výkon KÚ v chove,
-  § 18, ods. 3 - zostavovanie pripárovacích plánov,
-  § 18, ods. 4 – používanie plemenníkov na plemenitbu s vydaným osvedčením o použití   na 
                          plemenitbu v chove,
-  § 22, ods. 1 - výkon inseminácie v chove,
-  § 24, ods. 9 - vedenie záznamov o použití nakúpených inseminačných dávok (ďalej len „ID“) a zasielanie údajov z inseminácie na spracovanie plemenárskej organizácii v chove,
-  § 25, ods. 1 – odborná spôsobilosť IT v chove 
V chove HD bolo vykonaných 328 inšpekčných kontrol. Porušenie zák. č. 194/1998 Z. z. bolo zistené 72 krát, čo je 22,0 % z celkového počtu vykonaných kontrol, pričom bolo zistených 161 porušení jednotlivých ustanovení zák. č. 194/1998 Z.z. Na odstránenie nedostatkov prijali kontrolované subjekty v 51 prípadoch opatrenia ( v prílohe v tab. č.  6, 8, znázornené na grafe č. 3,4,5).

V západoslovenskom regióne  (kraj Nitra, Trenčín, Trnava, Bratislava) (ďalej len „ZS región“) bolo vykonaných 91 inšpekčných kontrol. Porušenie zák. č. 194/1998 Z. z.  bolo zistené v 5 prípadoch, čo je 5,5 %. Na odstránenie zistených nedostatkov prijali kontrolované subjekty 3 krát opatrenia, pričom porušenie zák. č. 194/1998 Z. z. podľa jednotlivých ustanovení bolo zistené 11 krát. Začatie správneho konania bolo navrhnuté u 2 kontrolovaných subjektov ( v prílohe v tab. č. 3, 8, znázornené na grafe č.5 ). 
        
V stredoslovenskom regióne  ( kraj Banská Bystrica, Žilina ) (ďalej len „SS región“) bolo vykonaných 149 inšpekčných kontrol. Porušenie zák. č. 194/1998 Z.z. bolo zistené v 53 prípadoch, čo je 35,6 %, pričom porušenie  podľa jednotlivých ustanovení zák. č. 194/1998 Z.z. bolo zistené 127 krát, 40 kontrolovaných subjektov prijalo opatrenia na odstránenie nedostatkov. Začatie správneho konania bolo navrhnuté v 13 kontrolovaných subjektoch (v prílohe v tab. č. 4, 8, znázornené na grafe č.5 ). 
         
Vo východoslovenskom regióne  (kraj Košice, Prešov) (ďalej len „VS región“) bolo vykonaných 88 inšpekčných kontrol. Porušenie zák. č. 194/1998 Z.z. bolo zistené v 14 prípadoch, čo je 15,9 %, pričom porušenia podľa jednotlivých ustanovení zák. č. 194/1998 Z.z. boli zistené 23 krát. Na odstránenie zistených nedostatkov  8 kontrolovaných subjektov prijalo opatrenia. V 6 subjektoch bolo navrhnuté  začatie správneho konania ( v prílohe v tab. č. 5, 8, znázornené na grafe č.5 ). 
						1/31

3.1.1.	     Najčastejšie zistené nedostatky na úseku chovu HD
         
       Zootechnická kontrola v zmysle ustanovenia § 2 ods. 18 zák. č. 194/1998 Z.z.  bola vykonaná  327 krát, pričom nedostatky boli zistené v 36 prípadoch, čo predstavuje 22,4 % z celkového počtu porušení. Z toho ZS región 3 krát, SS región 23 krát, VS región 10 krát.  Dodržiavanie § 14 ods. 1 zák. č. 194/1998 Z. z. bolo kontrolované 320 krát, porušenie bolo zistené v 38 prípadoch, čo je 23,6 % z celkového počtu porušení. Z toho ZS región 4 krát, SS  región 29 krát, VS región 5 krát. Dodržiavanie § 15 zák. č. 194/1998 Z. z. bolo kontrolované 326 krát, jeho porušenie bolo zistené v 16 prípadoch, čo je  9,9 % z celkového počtu porušení. Porušenia boli zistené v SS regióne. Ustanovenie § 18 ods. 3 zák. č. 194/1998 Z. z.  bolo kontrolované 319 krát, pričom jeho porušenie bolo zistené v 23 prípadoch, čo predstavuje 14,3 % z celkového počtu porušení. Zistené nedostatky sa vyskytli len v SS regióne. Dodržiavanie § 18 ods. 4 zák. č. 194/1998 Z. z. bolo kontrolované 319 krát, pričom jeho porušenie bolo zistené v 31 prípadoch, čo je  19,3 % z celkového počtu porušení. Z toho v ZS regióne 4 krát, SS regióne 21 krát, VS regióne 6 krát. Povinnosť vedenia evidencie o použití ID podľa  § 24 ods. 9 zák. č. 194/1998 Z. z. bolo kontrolované 115 krát, pričom nedostatky boli zistené v 15 prípadoch, čo je  9,3 % z celkového počtu porušení. Všetky porušenia boli zistené v SS regióne (v prílohe v tab. č. 8, 18, znázornené na  grafoch č. 3,5,7).

3.1.2. 		Analýza cielených inšpekčných kontrol

1.         Kontroly vykonané v chovoch HD v oblasti Zamaguria, Medzilaboriec a južného Zemplínu

	V oblasti Zamagurie, Medzilaborce a južný Zemplín boli na základe plánu kontrolnej činnosti vykonané inšpekčné kontroly so zameraním na výkon plemenitby, kontrolu vydaných dokladov a  používaných plemenníkov v chovoch HD. Predmetom kontrol boli ustanovenia zák. č.194/1998 Z. z.  : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov týkajúcich sa pôvodu, identifikácie a miesta   
                                        určenia zvierat,
•	§ 18 ods. 4  - používanie plemenníkov na plemenitbu.

V kontrolovaných oblastiach boli už v minulosti inšpektormi PISR  zistené porušenia § 18 ods. 4  zák. č. 194/1998 Z. z., t.j. pripúšťanie kráv a jalovíc býkmi bez vydaného POP a Osvedčenia o použití na plemenitbu. Výber subjektov k predmetným kontrolám bol uskutočňovaný z databázy Centrálnej evidencie hospodárskych zvierat Žilina (ďalej len „CEHZ“), pričom bolo spolu vykonaných 5 inšpekčných kontrol. Počas kontrol bola vykonaná identifikácia zvierat v maštali, alebo na pastve a zároveň sa preverovalo aj nahlásenie zvierat do CEHZ a odsúhlasenie fyzického stavu zvierat so stavom evidovaným v CEHZ . V jednom prípade bolo zistené, že kravy zapísané v CEHZ sa v chove nenachádzali a miesto nich boli v chove iné kravy a dve z nich neboli žiadnym spôsobom označené. Chovateľ v stanovenom termíne zaslal správu o splnení opatrení doloženú hlásením zmien HD do CEHZ, čím zistené porušenia odstránil. Pri kontrole výkonu plemenitby sa zistilo, že chovatelia zabezpečovali reprodukciu plemennými býkmi, alebo insemináciou. Na býkov pôsobiacich v prirodzenej plemenitbe, alebo v inseminácii mali POP a Osvedčenia o použití v plemenitbe. Všetky kontrolované subjekty vlastnili úžitkové chovy. Základné stáda tvorili kravy so známym pôvodom a plemennou príslušnosťou, pričom prevládalo plemeno s kombinovanou úžitkovosťou slovenského strakatého dobytka, ako aj krížence mäsových plemien limousin. Spolu bolo prekontrolovaných 5 plemenných býkov pôsobiacich v prirodzenej plemenitbe a 4 plemenní býci pôsobiaci v inseminácii. Evidenčne boli prekontrolovaní traja plemenní býci pôsobiaci v prirodzenej plemenitbe v predchádzajúcom období.
  
Vykonanými kontrolami bolo v jednom prípade zistené porušenie § 18, ods. 4 zák. č. 194/1998 Z.z., pričom subjekt prijal opatrenia na odstránenie zistených porušení a nedostatky odstránil v termíne stanovenom PISR. Pri kontrolách ani v jednom prípade nebola zistená nezákonná plemenitba.
   
2.         Kontroly chovov HD v pohraničných oblastiach, kde sa nevykonáva inseminácia 

	Cielené inšpekčné kontroly boli prioritne zamerané na pôsobenie plemenníkov v prirodzenej plemenitbe a na prípadné odhalenie nezákonnej plemenitby. Predmetom kontrol boli ustanovenia zák. č. 194/1998 Z. z. : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov o pôvode, identifikácii a mieste určení zvierat,
•	§ 17 ods. 1 – výkon KÚ
•	§ 18 ods. 4  - používanie plemenníkov na plemenitbu,

Spolu bolo vykonaných 22 inšpekčných kontrol v poľnohospodárskych družstvách, v spoločnostiach s ručením obmedzeným a v akciových spoločnostiach. Kontrolované boli tiež chovy fyzických osôb a SHR. Väčšina kontrolovaných subjektov sa zaoberala chovom    
dojčiacich kráv so sezónnym pripúšťaním počas pastevného obdobia a prirodzená plemenitba sa podľa nich javila ako najvhodnejšie riešenie. V stádach sa nachádzali kravy plemien prevažne slovenské strakaté, alebo krížence mäsových plemien.

V prirodzenej plemenitbe bolo spolu prekontrolovaných 38 býkov. V dvoch prípadoch nemali chovatelia počas kontroly na dvoch býkov pôsobiacich v plemenitbe platné POP a Osvedčenie o použití v plemenitbe. Porušenia boli zistené u chovateľov s menším počtom zvierat. Voči chovateľom bolo zo strany PISR začaté správne konanie.
 
Z hľadiska regionálneho rozdelenia v oblasti stredného Slovenska sa častejšie prirodzená plemenitba realizuje v južných pohraničných oblastiach. To čiastočne súvisí s ťažšie dostupnou inseminačnou službou, ale aj s veľkosťou kontrolovaných chovov. Severné pohraničné oblasti sú charakteristické relatívne veľkým počtom malých chovateľov (1 – 3 ks kráv), pre ktorých je nákup plemenného býka finančne nákladná záležitosť, z toho dôvodu uprednostňujú insemináciu, alebo v plemenitbe využívajú zapožičaného plemenného býka od chovateľov z okolitých obcí, čo je pre nich najdostupnejší spôsob pripúšťania chovaných plemenníc plemenným býkom. V ostatných regiónoch SR je situácia obdobná.
  
Rozsah zistených porušení zák. č. 194/1998 Z.z. pri inšpekčných kontrolách vykonaných v pohraničných okresoch sa výrazne neodlišuje od porušení zistených v iných častiach SR.  Na základe uvedeného bude PISR aj naďalej pokračovať v inšpekčných kontrolách zameraných na dodržiavanie plemenitby v tejto oblasti. 

3.	Kontrola výkonu plemenitby mäsového dobytka na pastvách

	V roku 2011 boli vykonané cielené inšpekčné kontroly zamerané na zákonnosť plemenitby v chovoch mäsového dobytka na pastvách. Okrem plánovaného zamerania kontrol, t. j. zistenia nežiadúcej plemenitby, prípadne príbuzenskej plemenitby a kontroly vydaných dokladov na plemenníkov - POP a osvedčenia o použití v plemenitbe (§18, ods.4), bola počas inšpekčných kontrol vykonaná aj zootechnická kontrola (§2, ods.18), pri ktorej sa zisťovali stavy a počty HD, ich súlad s CEHZ, ďalej bol zdokumentovaný pôvod zvierat (§14, ods.1), údaje týkajúce sa pôvodu, identifikácie a miesta určenia zvierat (§ 15), pripárovacie plány (§18, ods. 3) a výkon kontroly mäsovej úžitkovosti (§17, ods.1). V chovoch s insemináciou bol prekontrolovaný pôvod spermy a vydané oprávnenia na výkon inseminácie (§ 22, ods. 1, 3).		

Spolu bolo v celej SR vykonaných 83 inšpekčných kontrol v poľnohospodárskych družstvách, u SHR a fyzických osobách, v spoločnostiach s ručením obmedzením a akciových spoločnostiach.   Pri kontrolách, kde nebolo zistené porušenie zák. č. 194/1998 Z. z. boli farmy zaregistrované v CEHZ, individuálne registre HD na farme sa viedli v písomnej, alebo elektronickej forme, zmeny do CEHZ boli pravidelne nahlasované, zvieratá boli zaregistrované v CEHZ a mali vydané pasy v krajine pôvodu EÚ a boli označené predpísaným spôsobom. Kontrolované subjekty evidovali pôvod HD, poskytli údaje týkajúce sa pôvodu, identifikácie a miesta určenia zvierat a časť z nich bola zapojená do výkonu KÚ mäsových plemien a dojčiacich kráv, pričom bolo zistené, že z  celkového počtu 24 kontrolovaných subjektov bolo 10 subjektov zapojených do výkonu KÚ mäsových plemien HD a dojčiacich kráv. Väčšia časť kontrolovaných subjektov vykonávala prirodzenú plemenitbu plemennými býkmi na ktoré boli vydané platné POP a osvedčenia o použití v plemenitbe, menšia časť subjektov vykonávala insemináciu odborne spôsobilými IT na základe vypracovaných pripárovacích plánov. Používané inseminačné dávky boli nakupované na základe uzatvorených zmlúv s oprávnenou spoločnosťou.  

Pri kontrolách, kde bolo zistené porušenie zák. č. 194/1998 Z.z. bola v dvoch prípadoch odhalená nezákonná plemenitba, kedy v prirodzenej plemenitbe pôsobili dvaja býci bez vydaného POP a Osvedčenia o použití v plemenitbe. Voči subjektom bolo zo strany PISR vzhľadom na závažnosť porušenia začaté správne konanie a uložená pokuta. Z celkového počtu 24 kontrolovaných subjektov sa v 7 subjektoch vykonávala inseminácia a v 17 subjektoch prirodzená plemenitba. 

Spolu bolo v ZS regióne prekontrolovaných 39 ks býkov plemien charolais, limousin, aberdeen – angus a simentál bezrohý používaných v prirodzenej plemenitbe, z toho 2 ks býkov nemalo vydané POP a osvedčenie o použití v plemenitbe. 
	
Inšpekčnými kontrolami  vykonanými v SS regióne sa zistili nedostatky v registrácii zvierat, v chýbajúcich sprievodných dokladoch - pasoch zvierat, v označovaní zvierat, kedy časť zvierat nebola označená vôbec, resp. nebola označená predpísaným spôsobom a v neevidovaní pôvodu narodeného potomstva a chýbajúcich údajoch o pripúšťaní matiek. Ďalšie nedostatky boli zistené v nezasielaní hlásení zmien do CEHZ a vo vedení Individuálneho registra HD na farme, keď chovatelia nezaznamenávali v registri odsuny zvierat z farmy, príp. prísuny zvierat na farmu. Plemenitba sa nerealizovala iba v dvoch prípadoch, pretože subjekty nakúpili už pripustené plemennice a v chove sa im narodilo potomstvo z pripúšťania u predchádzajúceho majiteľa. Spolu bolo vykonaných 48 inšpekčných kontrol, pričom  prirodzenú plemenitbu realizovalo 28 chovateľov, kombináciu prirodzenej plemenitby a inseminácie 7 chovateľov a 11 chovateľov realizovalo výlučne insemináciu. Vykonanými kontrolami v SS regióne bolo v šiestich kontrolovaných subjektoch zistené používanie plemenníkov bez vydaných POP a Osvedčení o použití v plemenitbe. Prekontrolovaných bolo 36 ks býkov pôsobiacich v prirodzenej plemenitbe, z toho 9 ks býkov nemalo vydané POP a osvedčenie o použití v prirodzenej plemenitbe.
 
Subjekty kontrolované RS Prešov vo VS regióne boli už  viac rokov chovateľmi dojčiacich kráv, do plemenitby  zaraďovali výlučne čistokrvných býkov. Vlastníci mäsového dobytka používali býkov prevažne na dve sezóny a potom ich obmieňali, pričom si mnohí doklady na býkov archivujú, aby sa v ďalšom období nedopustili nežiadúcej úzkej príbuzenskej plemenitby. Inseminácia býkmi sa na pastvách využívala vo veľmi malom rozsahu, bola zistená iba v jednom prípade a chovateľ dokladoval pôvod používaných inseminačných dávok. Porušenie zákona bolo zistené v prípade chovateľa, ktorý u teliat neevidoval pôvod zo strany otca – býka. Kontrolovaný subjekt si prijal opatrenie a odstránil zistený nedostatok v stanovenom termíne. Spolu bolo počas 11 inšpekčných kontrol vykonaných vo VS regióne fyzicky na pastvách prekontrolovaných 17 plemenných býkov. Pripúšťanie býkmi bez vydaného POP a osvedčenia na použitie v plemenitbe, alebo vlastnými, príp. požičanými býkmi z výkrmu nebolo zistené. 

3.1.3. 		Analýza zistených nedostatkov v chove HD

1. Medzi nedostatky stále patrí neregistrácia zvierat v CEHZ pri narodenom potomstve, nezasielanie hlásení zmien do CEHZ v stanovených termínoch, pričom chovatelia nevedeli preukázať odkiaľ boli zvieratá do chovu prisunuté, resp. kam odsúvali zvieratá z chovu a chýbajúce sprievodné doklady zvierat – pasy. 

2. Napriek dĺžke existencie registrácie HD do centrálnej evidencie, pri fyzických kontrolách v chove sú zisťované iné počty zvierat, ako sú uvedené na aktuálnych výpisoch z CEHZ.   Uvedené nedostatky možno prisúdiť laxnému prístupu niektorých chovateľov k  plneniu povinnosti spojených s CEHZ, alebo nezáujmu o túto činnosť.

3. Kontrolami vykonanými u SHR sa zistilo, že používanie vlastných býkov bez osvedčenia o použití plemenníka na plemenitbu je stále ,,obľúbené“, pričom sa jedná buď o neodbornosť a nevedomosť, alebo zámer chovateľa pripustiť plemennice za každú cenu. Ako problematické sa javia hlavne ťažko prístupné pastevné oblasti. Najčastejším argumentom chovateľov pritom je, že plemenné býky sa údajne musia používať len v kontrolovaných, alebo šľachtiteľských chovoch.  

4. Výskyt nezákonnej plemenitby, t. j. porušenie § 18, ods. 4, zdôvodňovali chovatelia aj nedostupnosťou plemenných býkov z dôvodu ich vysokej predajnej ceny a horšou dostupnosťou inseminačných služieb. Hlavne severné pohraničné okresy (Kysuce, Orava, Medzilaborce) sú charakteristické relatívne veľkým počtom malých chovateľov pre ktorých je nákup plemenného býka finančne nákladná záležitosť. Prípady nezákonnej plemenitby sa častejšie vyskytujú v chovoch, kde bola kontrola vykonaná po prvýkrát.

5. V málopočetných chovoch mali chovatelia problém preukázať pôvod narodeného potomstva zo strany otca, pričom najčastejšou príčinou okrem používania býka bez vydaného POP a Osvedčenia o požití v plemenitbe boli chýbajúce doklady o vykonaných insemináciách, rozdiely v dátumoch narodení potomstva, nesúlad dátumu narodenia potomstva a termínu otelenia plemennice, absencia evidencie o pripúšťaní a telení plemenníc.  

6. V regióne stredného Slovenska v porovnaní s predchádzajúcim rokom mierne vzrástol počet porušení § 18 ods. 3. Dôvodom je predaj inseminačných dávok chovateľovi bez uzatvorenej zmluvy a vypracovaného pripárovacieho plánu. Chovatelia doklady z nákupu nearchivujú a tak nevedia preukázať pôvod použitých inseminačných dávok. Absencia pripárovacích plánov sa zase môže neskôr prejaviť v chovateľskej práci v podobe nežiadúcej príbuzenskej plemenitby.

3.1.4. 		Návrh opatrení na úseku chovu HD

1.	Vo väčšom rozsahu uskutočňovať kontroly SHR a fyzických osôb v oblastiach, kde je väčšia koncentrácia malých chovateľov. 
            Zodpovedný :  PISR

2.	Kontroly vykonávať častejšie v oblastiach, v ktorých nie je dosah inseminácie – Orava, Kysuce, Medzilaborce, Abov, Gemer.	
            Zodpovedný : PISR

3.	Z dôvodu chýbajúcich zmlúv na nákup inseminačných dávok býkov u chovateľov, je potrebné zo strany inseminačných spoločností zaoberať sa dodržiavaním zmluvných vzťahov pri predaji inseminačných dávok malým chovateľom. Pripárovacie plány vypracovávať na obdobie viac rokov.   
Zodpovedný : Inseminačné spoločnosti

3.1.5. 	        Úlohy PISR na úseku chovu HD pre rok 2012

1.	Vykonať inšpekčné kontroly v chovoch HD, kde zo strany PISR ešte nebola vykonaná inšpekčná kontrola.  
2.		Pokračovať vo vykonávaní inšpekčných  kontrol málopočetných chovov HD. 
3.		Priebežne vykonávať subkontroly, t. j. opakované kontroly v subjektoch, kde bolo v minulosti zistené používanie plemenníkov bez vydaných osvedčení o použití na plemenitbu s dôrazom na pohraničné oblasti Žilinského kraja - Orava a Kysuce.
4.	Uskutočniť inšpekčné kontroly IT v chovoch HD.
5.	Aktívna účasť na bonitáciách, základných výberoch plemenných býkov a uznávaní šľachtiteľských jednotiek. 
6.	Vykonať kontroly ŠCH s dôrazom na overovanie pôvodu DNA testom u plemenných býkov pôsobiacich v plemenitbe.  
7.	Vykonávať kontroly v pohraničných oblastiach východného Slovenska, tam kde nie je 
           dosah inseminácie - Zamagurie, Mezilaborce, južný Zemplín, Abov a Gemer.
8.	Vykonať inšpekčné kontroly zamerané na kontrolu pôvodu a plemenitby v okresoch Skalica a Senica.

3. 2.	VÝSLEDKY KONTROLNEJ ČINNOSTI NA ÚSEKU 
  CHOVU OŠÍPANÝCH

Na úseku chovu ošípaných bolo predmetom kontrol plnenie úloh štátnej starostlivosti o    
rozvoj  šľachtenia  a plemenitby  podľa zák. č. 194/1998 Z.z. a to predovšetkým :  
-	§ 2, ods. 18 – zootechnická kontrola, 
-	§ 4, ods. 1,2  – šľachtenie v populáciách a chovoch HZ, oprávnenie na šľachtenie a   
          plemenitbu,
-	§ 5, ods. 1 – starostlivosť o rozvoj šľachtenia a plemenitby,
-	§ 6, ods. 1 – úlohy starostlivosti o rozvoj šľachtenia a plemenitby,  
-	§ 10 – činnosť hodnotiteľa,
-	§ 11 – šľachtenie v populáciách a chovoch,
-	§ 14, ods. 1 – zisťovanie a evidovanie pôvodu,
-	§ 15 – poskytnutie údajov týkajúcich sa pôvodu, identifikácie a miesta určenia,
-	§ 16 – centrálny register plemenárskych údajov,
-	§ 17, ods. 1 – zmluva na výkon KÚ a testácie v chove ošípaných ,  
-	§ 17, ods. 4 – výkon KÚ v chove,
-	§ 18, ods. 3 – zostavovanie pripárovacích plánov v chove,
-	§ 18, ods. 4 – používanie plemenníkov na plemenitbu s vydaným osvedčením o použití 
      na plemenitbu v chove,
-	§ 20 – povolenie na zriadenie, prevádzkovanie inseminačnej stanice, 
-	§ 21 – výdaj spermy z inseminačnej stanice, 
-	§ 22, ods. 1 – výkon inseminácie v chove,
-	§ 24, ods. 2 – dovoz zvierat zo zahraničia,
-	§ 25, ods. 1 – odborná spôsobilosť IT a plemenárskych zootechnikov v chove
V roku 2011 bolo v chove ošípaných  vykonaných celkovo 49 inšpekčných kontrol. Porušenie zák. č. 194/1998 Z. z. bolo zistené 12 krát, čo je 24,5 % z celkového počtu vykonaných kontrol. Bolo zistených 26 porušení jednotlivých ustanovení zák. č. 194/1998 Z. z.. Na odstránenie nedostatkov kontrolované subjekty prijali opatrenia v 6 prípadoch (v prílohe v  tab. č.  6, 9 a znázornené na grafoch č. 3,4,6).  

        V ZS regióne bolo v chove ošípaných vykonaných 14 inšpekčných kontrol. Porušenie zák. č. 194/1998 Z.z. bolo zistené pri 2 kontrolách, čo je 14,3  %. Nedostatky podľa jednotlivých ustanovení bolo zistené 3 krát na ich odstránenie  kontrolované subjekty prijali opatrenia v dvoch prípadoch. Nebol podaný návrh na začatie správneho konania (v prílohe v  tab. č. 3,9, znázornené na grafe č. 6 ).

         V SS regióne bolo v chove ošípaných vykonaných 14 inšpekčných kontrol. Porušenie zák. č. 194/1998 Z.z. bolo zistené v 6 prípadoch, čo je 42,9 %. Podľa jednotlivých ustanovení bolo porušenie zistené 13 krát. V 6 prípadoch bolo navrhnuté začať správne konanie (v prílohe v  tab. č. 4, 9, znázornené na grafe č.6 ). 

         Vo VS regióne bolo vykonaných 21 inšpekčných kontrol. Porušenie zák. č. 194/1998 Z.z. bolo zistené v 4 prípadoch, čo je 19 %, pričom podľa jednotlivých ustanovení bolo porušenie zistené 10 krát. Na odstránenie zistených nedostatkov  kontrolované subjekty prijali opatrenia v 4 prípadoch. Nebol podaný návrh na začatie správneho konania (v  prílohe v  tab. č. 5, 9 znázornené na grafe č. 6 ).

3.2.1.        Najčastejšie zistené nedostatky na úseku chovu ošípaných     

Zootechnická kontrola v zmysle §  2 ods. 18 zák. č. 194/1998 Z. z. bola vykonaná 48 krát, pričom nedostatky boli zistené v 4 prípadoch, čo predstavuje 15,4 % z celkového počtu porušení. Z toho v ZS regióne boli nedostatky zistené 1 krát, SS regióne 1 krát a vo VS regióne 2 krát. Dodržiavanie ustanovenia § 14 ods. 1 zák. č. 194/1998 Z. z. bolo kontrolované 38 krát, pričom  porušenie bolo zistené v 8 prípadoch, čo je  30,8% z celkového počtu porušení. Z toho v ZS regióne 1 krát, SS regióne 6 krát  a vo VS regióne 1 krát. Dodržiavanie ustanovenia § 15 zák. č. 194/1998 Z. z. bolo kontrolované 45 krát, jeho porušenie nebolo zistené.  Používanie plemenníkov s osvedčením podľa § 18, ods. 4 zák. č. 194/1998 Z. z. bolo kontrolované 36 krát, nedostatky boli zistené v 8 prípadoch, čo je 30,8 % z celkového počtu porušení. Z toho v ZS regióne 1 krát, SS regióne 4 krát a vo VS regióne 3 krát ( v prílohe v  tab. č. 9, 18, znázornené na grafe č. 3, 6, 7) .
 
3.2.2. 	         Analýza cielených inšpekčných kontrol

1.	Inšpekčné kontroly v chovoch ošípaných v južných okresoch 
Banskobystrického kraja

	Blok inšpekčných kontrol zameraných na výkon plemenitby v chovoch ošípaných v južných okresoch Banskobystrického kraja bol vykonaný na základe plánu inšpekčnej činnosti. Predmetom kontrol bolo dodržiavanie ustanovení zák. č. 194/1998 Z.z. : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov o pôvode, identifikácii a mieste určenia zvierat,
•	§ 18 ods. 4  - používanie plemenníkov na plemenitbu,

Rimavská Sobota, Lučenec a Veľký Krtíš sú južnými okresmi Banskobystrického kraja, ktoré v minulosti patrili k okresom s najväčšou koncentráciou ošípaných a tiež šľachtiteľských a rozmnožovacích chovov. Spolu bolo počas kontrolovaného obdobia vykonaných 14 inšpekčných kontrol, pričom v štyroch prípadoch chovatelia prevádzkovali iba výkrm ošípaných. Kontrola ustanovenia § 18, ods. 4 bola vykonaná v 10 prípadoch.  V okrese  Rimavská Sobota bolo vykonaných sedem, v okrese Lučenec štyri, v okrese Poltár dve a Veľký Krtíš bola vykonaná jedna inšpekčná kontrola. 

Prirodzená plemenitba sa vykonávala v šiestich kontrolovaných chovoch, kde boli prekontrolované POP kancov, Osvedčenie o použití kancov v plemenitbe, štátny register kancov, línie kancov, ušné číslo, plemeno, dátum narodenia, číslo DNA testu, základný výber a bola vykonaná fyzická prehliadka zvieraťa spojená s porovnaním údajov uvedených na vydaných dokladoch.
   
Bolo zistené, že v  štyroch prípadoch chovatelia využívali v prirodzenej plemenitbe plemenné kance s vydaným POP, v štyroch prípadoch sa vykonávala inseminácia a v dvoch prípadoch išlo o plemenitbu dvomi kancami bez vydaného POP a Osvedčenia o použití plemenníka na plemenitbu. V oboch prípadoch bolo zo strany PI SR voči subjektom začaté správne konanie a uložená pokuta.

Veľká časť chovateľov začalo v poslednom období realizovať iba výkrm ošípaných, pričom  odstavčatá nakupujú od väčších, resp. od neregistrovaných chovateľov, alebo nakupujú ošípané zo zahraničia, zväčša z Maďarskej republiky. 

2.	Inšpekčné kontroly IT v chovoch ošípaných 

Cielené inšpekčné kontroly práce IT v poľnohospodárskych družstvách, v spoločnostiach s ručením obmedzeným a  u SHR, kde bola vykonávaná inseminácia ošípaných mali za cieľ zistiť dodržiavanie ustanovení zák. č. 194/1998 Z.z.: § 2, ods. 18 – zootechnická kontrola, § 14, ods. 1 – zisťovanie a evidovanie pôvodu ošípaných, § 18, ods. 3 – pripárovacie plány, § 18, ods. 4 – plemenitba v chove, § 22 a § 25 – odborná spôsobilosť. 

Inšpektori zameriavali svoju pozornosť predovšetkým na to, či pri výkone činnosti kontrolovaných IT nedochádza k porušovaniu platnej legislatívy vzťahujúcej sa na ich činnosť. Preverované boli náležitosti spojené s odbornou spôsobilosťou osoby vykonávajúcej insemináciu, s vedením evidencie o vykonaných insemináciách, s pôvodom, skladovaním  a správnosťou označenia nakupovaných ID. 

Všetky chovy, kde kontrolovaní IT vykonávali inseminácie boli  zaregistrované v CEHZ, boli v nich vedené Registre ošípaných na farme, maštaľné tabuľky a dokumentácia o vykonávaných insemináciách. Porovnaním pomocnej evidencie inseminačných technikov o vykonávaných  insemináciách s údajmi vedenými v inseminačných kartách prasníc nebol zistený nesúlad. 

V inseminačných kartách plemenníc boli evidované údaje o dátume pripustenia, štátnom registri kanca, dátume oprasenia, počte narodených prasiat a počte odstavených prasiat. Súčasťou inseminačných kariet prasníc boli expedičné lístky, v ktorých boli známe štátne registre kancov. Zistilo sa, že IT ukladali dávky do chladiacich boxov, pričom boli označené dátumom odberu a líniou kanca. Chovatelia zisťovali a evidovali pôvod zvierat na základe označenia zvierat, na maštaľných tabuľkách, na POP zvierat, vo vlastnej evidencii a v plemenárskej evidencii na kontrolných plemenných knihách prasníc a kancov.

V inseminácii sa využívali inseminačné dávky kancov od nasledujúcich inseminačných staníc kancov (ďalej len „ISK“) : ISK Macko family s. r. o., Lesenice, ISK Pigservice s. r. o. Petrovany a Pigservis s. r. o. Hurbanovo. ID kancov boli dodávané na základe pokladničných dokladov a expedičných lístkov, kde bol uvedený štátny register a plemeno kanca, dátum výroby a celkový počet ID.
 
            Pri výkone inseminácie sa IT riadili aktuálnymi pripárovacími plánmi, ktoré boli spracované a potvrdené Zväzom chovateľov ošípaných (ďalej len „ZCHOS–d“). Kontrolou evidencie vykonaných inseminácii a ich porovnaním s pripárovacím plánom nebolo zo strany PISR zistené porušenie. 

Kontrolovaní IT sa preukázali dokladom o odbornej  spôsobilosti pre výkon funkcie IT ošípaných a to buď predloženým Osvedčením o absolvovaní základného kurzu, alebo dosiahnutým vzdelaním. 

Na základe uvedených skutočností možno konštatovať, že u kontrolovaných IT nebolo  zistené porušenie predmetných ustanovení zák.č.194/1998 Z.z. a inseminácie boli vykonávané v súlade s platnou legislatívou.

3.	Cielené inšpekčné kontroly v chovoch ošípaných v pohraničných oblastiach stredného a východného Slovenska zamerané na pôvod používaných ID a  odbornú spôsobilosť osôb vykonávajúcich insemináciu.

	V zmysle plánu kontrolnej činnosti boli vykonané inšpekčné kontroly zamerané na dokladovanie pôvodu používaných ID kancov a odbornú spôsobilosť osôb vykonávajúcich v chovoch ošípaných insemináciu plemenníc. Predmetom kontrol boli ustanovenia zák. č. 194/1998 Z. z.  : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov o pôvode, identifikácii a mieste určenia zvierat,
•	§ 18 ods. 4  - plemenitba v chove,
•	§ 22 – odborná spôsobilosť

Spolu bolo vykonaných 6 inšpekčných kontrol počas ktorých boli preverované pôvody zvierat, pôvody nakupovaných ID, vedenie evidencie o nákupe dávok a vykonaných insemináciách, vydané doklady na zvieratá, pripárovacie plány a odborná spôsobilosť osôb vykonávajúcich insemináciu.

Pri kontrolách boli v dvoch prípadoch zistené nedostatky, kedy chovatelia nemali doklady preukazujúce pôvod  ID. Dodatočným zaslaním týchto dokladov kontrolované subjekty zistené nedostatky odstránili. Dva kontrolované subjekty mali inseminačnou spoločnosťou vypracované zmluvy na dodávku ID a vypracované aktuálne pripárovacie plány. V troch kontrolovaných subjektoch boli predložené expedičné lístky na nákup ID, resp. príjmové doklady z nákupu dávok. V inseminácii chovatelia využívali inseminačné dávky kancov od ISK:  Macko family s. r. o., ISK Lesenice a ISK Petrovany. Príjmové doklady z nákupu dávok obsahovali  údaje o štátnom registri kanca, o dátume nákupu a počte ID. 

Insemináciu vykonávali IT s ukončeným vysokoškolským  vzdelaním veterinárneho smeru, resp. na základe ukončeného vysokoškolského vzdelania so zameraním na živočíšnu výrobu II. stupňa, pričom na výkon inseminácie mali kontrolované subjekty uzavreté platné zmluvy.
 
V južných častiach stredného a východného Slovenska možno hovoriť o relatívne dobrom systéme predaja a nákupu ID kancov z inseminačnej spoločnosti, kde pri predaji inseminačná spoločnosť väčším chovateľom, resp. tým ktorí o to požiadajú, vypracuje zmluvu na dodávku ID spoločne s aktuálnym pripárovacím plánom.
 
U chovateľov s menším počtom zvierat je systém založený na potvrdenkách o nákupe inseminačnej dávky z registračnej pokladne a expedičných lístkoch, ktoré obsahujú všetky potrebné údaje o pôvode dávky. 

3.2.3. 		Analýza nedostatkov v chove ošípaných

1. Chov ošípaných prechádza výraznými zmenami smerom k znižovaniu celkových stavov zvierat, resp. úplnému rušeniu chovov, pričom naďalej pokračuje recesia a útlm, a to hlavne v chovoch domácich chovateľov. 
 
2. Výrazne klesá počet väčších chovov ošípaných, pričom  v oblasti stredného a východného Slovenska chov ošípaných vo veľkej väčšine realizujú subjekty s malým počtom chovaných zvierat. Chovy ošípaných ukončili aj chovatelia, ktorí v minulosti významne ovplyvňovali šľachtenie ošípaných, pričom väčšie koncentrácie zvierat možno nájsť predovšetkým u chovateľov so zahraničnou účasťou.

3. Nákup plemenných prasničiek je problematický z dôvodu nedostatku ich producentov, ktorí sa nachádzajú poväčšine na západnom Slovensku a nákup plemenného materiálu je pre subjekty z iných častí Slovenska neprijateľný z ekonomických dôvodov. Z dôvodu zníženia, resp. zániku rozmnožovacích a šľachtiteľských chovov je potrebné si plemenný materiál dopredu objednať. 
             
4. Pretrvávajúcim problémom východného Slovenska je nedostupnosť inseminačných dávok kancov a služieb s tým spojených pre malých chovateľov obývajúcich  okrajové oblasti regiónu. 

5. Avizovaná likvidácia ISK Petrovany, ktorá ako jediná vo VS regióne  zabezpečuje pre chovateľov s menšími počtami prasníc  produkciu kančej spermy vo forme ID, môže nepriaznivo ovplyvniť ďalšie smerovanie  chovov, prípadne až ich zrušenie. 

3.2.4. 		Návrh opatrení na úseku chovu ošípaných

1.		Pokračovať vo vykonávaní inšpekčných kontrol zameraných na dodržiavanie § 18, ods. 4 v južných okresoch Banskobystrického kraja, kde sa stále chová najvyššie množstvo ošípaných.
Zodpovedný : PISR 

2.	Pre potreby PISR poskytnúť zoznam producentov plemenného materiálu v regióne bývalého stredného a východného Slovenska.
Zodpovedný : ZCHOŠ – d 

3.	Z dôvodu zlepšenia situácie na trhu s plemenným materiálom poskytnúť dotačnú pomoc štátu chovateľom na nákup plemenného materiálu z domácich ŠCH.
           Zodpovedný : MPRV SR 

3.2.5. 	         Úlohy PISR na úseku chovu ošípaných pre rok 2012

1.	Vykonať inšpekčné kontroly chovateľov s menším počtom zvierat - SHR a fyzické osoby.    	 
2.	Naďalej vykonávať kontroly ošípaných v pohraničných oblastiach stredného a východného Slovenska so zameraním na pôvod používaných inseminačných dávok.  
3.	Vykonať kontroly odbornej spôsobilosti osôb vykonávajúcich insemináciu ošípaných v pohraničných oblastiach stredného a východného Slovenska.

4.	Pokračovať vo vykonávaní kontrol so zameraním na výskyt nelegálnej plemenitby v južných okresoch Banskobystrického kraja. 
5.	Vykonať opakované kontroly chovateľov u ktorých boli v minulosti zistené nedostatky.  
6.	Kontroly v ŠCH s dôrazom na využívanie kancov s overeným pôvodom v plemenitbe. 

3.3.		VÝSLEDKY KONTROLNEJ ČINNOSTI NA ÚSEKU CHOVU   OVIEC

Na úseku chovu oviec bolo predmetom kontrol plnenie úloh štátnej starostlivosti o rozvoj  šľachtenia  a plemenitby podľa zák. č. 194/1998 Z.z., a to  najmä ustanovenia : 
- § 2 ods. 18 – zootechnická kontrola v chove,
- § 3 – starostlivosť o rozvoj šľachtenia a plemenitby v chove, 
- § 5 – úlohy starostlivosti o šľachtenie a plemenitbu v chove, 
- § 8 – výberové komisie v chove oviec (kontrola na nákupných trhoch plemenných baranov),
- § 9 – činnosť výberových komisií (kontrola na nákupných trhoch plemenných baranov), 
- § 10 – činnosť hodnotiteľa,
- § 11 – šľachtenie v populáciách a chovoch,
- § 12 – úloha ŠCH, uznanie ŠCH a iných šľachtiteľských jednotiek,
- § 14 ods. 1 – zisťovanie a evidovanie pôvodu,
- § 15 – poskytovanie údajov týkajúcich sa pôvodu, identifikácie a miesta určenia zvierat, 
- § 16 – zasielanie údajov do CE plemenárskych údajov
- § 17 ods. 1 – zmluva na výkon KÚ v chove,
- § 17 ods. 4 – výkon KÚ v chove,  
- § 18 ods. 3 – zostavovanie priparovacích plánov v chove ,
- § 18 ods. 4 – používanie plemenníkov na plemenitbu s vydaným osvedčením o použití na 
                       plemenitbu v chove,
- § 25 ods. 1 – odborná spôsobilosť v chove
V roku 2011 bolo v chove oviec vykonaných 151 inšpekčných kontrol. Porušenie zák. č. 194/1998 Z. z. bolo zistené 38 krát, čo je 25,2 % z celkového počtu vykonaných kontrol. Podľa jednotlivých ustanovení zák. č. 194/1998 Z. z. bolo zistených 73 porušení. Na odstránenie zistených nedostatkov kontrolované subjekty prijali spolu 21 krát opatrenia (v prílohe v  tab. č.  6, 10, znázornené na grafe č. 3). 

        V ZS regióne bolo vykonaných 18 inšpekčných kontrol. Porušenie zák. č. 194/1998 Z.z. bolo zistené 2 krát, čo je 11,1%,  pričom porušenie  podľa jednotlivých ustanovení  bolo zistené 5 krát. Návrh na začatie správneho konania bol podaný v 2 prípadoch (v prílohe v tab. č. 3, 10 ). 
V SS regióne bolo v chove oviec vykonaných 99 inšpekčných kontrol. Porušenie zák. č. 194/1998 Z. z. bolo zistené 30 krát, čo je 30,3 %. Porušenie podľa jednotlivých  ustanovení bolo zistené 62 krát. Na odstránenie zistených nedostatkov  kontrolované subjekty prijali opatrenia v 17 prípadoch. Návrh na začatie správneho konania bol podaný v 13 prípadoch (v  prílohe v tab. č.  4, 10 ). 
Vo VS regióne bolo vykonaných 34 inšpekčných kontrol. Porušenie zák. č. 194/1998 Z.z. bolo zistené 6 krát, čo je 17,6 % a porušenie podľa jednotlivých ustanovení bolo zistené 6 krát. Na odstránenie zistených nedostatkov kontrolované subjekty prijali opatrenia v 4 prípadoch a v 2 prípadoch bol podaný návrh na začatie správneho konania ( v prílohe v  tab. č. 5, 10). 

3.3.1. 	       Najčastejšie zistené nedostatky na úseku chovu oviec 

Zootechnická kontrola v zmysle § 2ods. 18 zák. č. 194/1998 Z.z. bola vykonaná 146 krát, nedostatky boli zistené v 24 prípadoch, čo je  32,9 % z celkového počtu porušení. Z toho v ZS regióne 1 krát, v SS  regióne 20 krát a vo VS regióne 3 krát. Kontrola dodržiavania ust. § 14 ods. 1 bola vykonaná 138 krát, pričom porušenie bolo zistené v 22 prípadoch, čo je 30,1% z celkového počtu porušení. Z toho ZS región 2 krát, SS región 20 krát a VS región bez zistených porušení. Poskytnutie údajov podľa § 15 zák. č. 194/1998 Z.z. bolo kontrolované 140 krát, porušenie bolo zistené v 6 prípadoch, čo je  8,2 % z celkového počtu porušení. Porušenia boli zistené len v SS regióne. Splnenie povinnosti používať plemenníkov s osvedčením   v podľa § 18 ods. 4  bolo kontrolované 138 krát, porušenie bolo zistené v 19 prípadoch, čo je  26 % z celkového počtu porušení. Z toho ZS región 2 krát, SS región 15 krát, VS región 2 krát (v prílohe v  tab. č. 10, 18, znázornené na grafe č. 3, 7, 8 ).

3.3.2. 		Analýza cielených inšpekčných kontrol

1. Kontroly zamerané na overovanie pôvodu plemenných baranov pôsobiacich v plemenitbe vo všetkých stupňoch chovov.

Inšpekčné kontroly boli v zmysle plánu kontrolnej činnosti vykonané počas pripúšťacieho obdobia. Predmetom kontrol boli ustanovenia zák. č. 194 /1998 Z. z.  : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov o pôvode, identifikácii a mieste určenia zvierat,
•	§ 17 ods. 1 – výkon KÚ,
•	§ 18 ods. 3 – pripárovacie plány,
•	§ 18 ods. 4 – plemenitba v chove

Na Slovensku sa v súčasnosti využívajú pri identifikácii a overovaní pôvodu DNA testy, ktoré sú založené na analýze rozdielov v mikrosatelitných sekvenciách. Na vykonanie uvedeného testu stačí doručiť krv, spermu, tkanivo, prípadne vlnu. Vzhľadom na charakter DNA, je možné vzorky skladovať veľmi dlhé obdobie, pričom ďalšou výhodou je opakovateľnosť testu z danej DNA vzorky.  

V rámci celej SR bolo vykonaných 75 inšpekčných kontrol v ŠCH, v šľachtiteľsko – experimentálnych a v úžitkových chovoch. Prekontrolovaní boli barani plemien Cigája, Zošľachtená valaška, Lacaunne, Východofrízske, Suffolk, Roomney, Berrichone du Cher a Romney. Zistilo sa, že v šľachtiteľských a úžitkových chovoch sa v prevažnej miere využívala čistokrvná forma plemenitby, pričom v málopočetných chovoch sa vyskytovalo aj medziplemenné kríženie. Chovatelia si nakupovali barany podľa svojich finančných možností, ako aj podľa plemennej dostupnosti a úžitkového zamerania chovu. Plemenné barany boli zaradené do plemenitby na príslušných nákupných trhoch konaných v rámci SR, resp. v krajine pôvodu (jednalo sa o členské krajiny EÚ). 
Plemenní barani pochádzali z domácich ŠCH, alebo z nákupu z krajín EÚ – Rakúsko, Česká republika, Francúzsko, Maďarsko. V rámci vykonaných kontrol bolo prekontrolovaných 664 ks baranov pôsobiacich v chovoch, pričom bolo zistené, že 146 ks baranov malo overený pôvod (21,9 %).   

3.3.3. 		Analýza nedostatkov v chove oviec

1. V rámci zootechnickej kontroly boli zistené nedostatky v označovaní narodeného potomstva určeného na obnovu základného stáda, v zasielaní zmien do databázy centrálnej evidencie, v Individuálnom registri oviec na farme a v registrovaní zvierat.

2. Najzávažnejším zisteným nedostatkom bolo porušenie § 18, ods. 4 zák. č. 194/1998 Z.z.. Počas pripúšťacej sezóny chovatelia v deviatich prípadoch nemali na baranov, ktorí pôsobili v plemenitbe vydané POP, ani osvedčenie na použitie v plemenitbe. 
 
3. Vykonávaním inšpekčných kontrol počas pripúšťacieho obdobia PISR vytvára tlak na chovateľov, aby v plemenitbe používali plemenné barany, o čom svedčí skutočnosť, že chovatelia si po vykonaných inšpekčných kontrolách zakúpili 6 ks plemenných baranov. 

4. Pri kontrole početnosti plemenníkov v prirodzenej plemenitbe bol v niektorých subjektoch zistený nedostatočný počet baranov k počtu bahníc, t. j. pomer pohlavia 1:40 nebol dodržaný.  
5. Pri dovážaných plemenných zvieratách (hlavne z Českej republiky), bol zistený nesúlad medzi identifikačnými údajmi uvádzanými v POP a fyzicky zisteným skutkovým stavom. Fyzickými kontrolami bolo zistené, že dovážaným plemenným zvieratám chýba tetovanie v oboch ušniciach, hoci v dokladoch je uvedené. 

3.3.4. 		Návrh opatrení na úseku chovu oviec

1.	      Pri kontrolách informovať chovateľov  o  možnosti využívať poradenskú činnosť
Zväzu chovateľov oviec a kôz (ďalej len ZCHOK– d) a Plemenárskych služieb SR š.p. (ďalej len PSSR).
Zodpovedný : PISR

2.	      Pokračovať vo vykonávaní inšpekčných kontrol v chovoch, kde je predpoklad
nelegálnej plemenitby, resp. v chovoch, kde bol v minulosti zaznamenaný nedostatočný počet plemenníkov v plemenitbe.
Zodpovedný : PISR
 
3.	      Produkciou plemenných baranov a zaraďovaním nových línií do chovov predchádzať  
nežiadúcej príbuzenskej plemenitbe. 
Zodpovedný : ZCHOK - d

4.        V jednotlivých ŠCH vykonávať overenie pôvodu DNA testom u baranov už pred
 nákupnými trhmi. 
             Zodpovedný : ZCHOK – d
3.3.5. 	        Úlohy PISR na úseku chovu oviec pre rok  2012

1.	Pokračovať vo vykonávaní kontrol zameraných na overovanie pôvodu DNA testom u baranov pôsobiacich v plemenitbe vo všetkých stupňoch chovov.	 
2.	Vykonať kontroly ŠCH oviec a producentov plemenných baranov s dôrazom na overovanie pôvodu DNA testom u baranov a kontroly ŠCH, kde sa zistil v minulosti nesúhlasný pôvod.  
3.	Kontrolovať novovzniknuté chovateľské subjekty a chovateľov, ktorí v minulosti porušovali zák. č. 194/1998 Z.z..              
4.	V úžitkových chovoch vykonať kontroly plemenitby so zameraním na dodržiavanie pomeru pohlavia a možnej príbuzenskej plemenitby.
5.	Vykonať kontroly plemenných zvierat s dôrazom na identifikáciu a kontrolu vydaných dokladov.
6.	Účasť na bonitáciách a uznávacích konaniach.

3.4.		VÝSLEDKY KONTROLNEJ ČINNOSTI NA ÚSEKU CHOVU KÔZ

Predmetom  kontrol bolo  plnenie  úloh  štátnej  starostlivosti  o  rozvoj  šľachtenia  a plemenitby kôz podľa zák. č.194/1998 Z.z. a to predovšetkým:
- § 2 ods. 18 – zootechnická kontrola v chove,
- § 3 – starostlivosť o rozvoj šľachtenia a plemenitby v chove,
- § 5 – úlohy starostlivosti o šľachtenie a plemenitbu v chove,
- § 12 – úloha ŠCH a iných šľachtiteľských jednotiek, uznanie ŠCH,
- § 14 ods. 1 – zisťovanie a evidovanie pôvodu,
- § 15 – poskytovanie údajov týkajúcich sa pôvodu, identifikácie a miesta určenia zvierat, 
- § 17 ods. 1 – zmluva na výkon KÚ v chove, 
- § 18 ods. 3 – zostavovanie pripárovacích plánov v chove, 
- § 18 ods. 4 – používanie plemenníkov na plemenitbu s vydaným osvedčením o použití na 
                        plemenitbu v chove
V roku 2011 bolo v chove kôz vykonaných 35 inšpekčných kontrol. Porušenie zák. č. 194/1998 Z.z. bolo zistené 7 krát, t. j. 20 % z celkového počtu vykonaných kontrol a porušenie podľa jednotlivých § bolo zistené 17 krát. Na odstránenie nedostatkov  kontrolované subjekty prijali opatrenia v 4 prípadoch ( v prílohe v tab. č. 6 , 11, znázornené na grafe č. 3). 

V ZS regióne  bolo v chove kôz vykonaných 5 inšpekčných kontrol. Porušenie zák. č. 194/1998 Z.z. bolo zistené v jednom prípade, čo je 20% a porušenie podľa jednotlivých § bolo zistené 1 krát. Na odstránenie zistených nedostatkov kontrolovaný subjekt prijal opatrenia a začatie správneho konania nebolo navrhnuté (v prílohe v tab. č. 3, 11).

V SS regióne  bolo v chove kôz vykonaných 21 inšpekčných kontrol. Porušenie zák. č. 194/1998 Z.z. bolo zistené 5 krát, čo je 23,8 %, porušenie podľa jednotlivých § bolo zistené 14 krát. Na odstránenie zistených nedostatkov kontrolované subjekty prijali opatrenia v 2  prípadoch. Návrh na začatie správneho konania bol podaný v 3 prípadoch (v prílohe v tab. č. 4, 11). 

Vo VS regióne bolo vykonaných 9 inšpekčných kontrol. Porušenie zák. č. 194/1998 Z.z. bolo zistené 1 krát (11,1%) a porušenie podľa jednotlivých § bolo zistené 2 krát. Na odstránenie zistených nedostatkov kontrolovaný subjekt prijali opatrenia a návrh na začatie správneho konania nebol podaný (v prílohe v  tab. č. 5, 11). 

3.4.1.	     Najčastejšie zistené nedostatky na úseku chovu kôz 
Zootechnická kontrola v zmysle § 2 ods. 18 zák. č. 194/1998 Z. z. bola vykonaná 34 krát, nedostatky boli zistené v 5 prípadoch, čo je 29,4 % z celkového počtu porušení. Z toho ZS región 1 krát, SS región 3 krát, VS región 1 krát. Dodržiavanie povinnosti zisťovať a evidovať pôvod kôz podľa §14 ods. 1 bolo kontrolované 30 krát, porušenie bolo zistené len v SS regióne a to v 4 prípadoch, čo je 23,5 % z celkového počtu porušení. Dodržiavanie § 15 zák. č. 194/1998 Z. z. bolo kontrolované 34 krát, nedostatky boli zistené v 2 v SS regióne, čo je 11,8 % z celkového počtu porušení. Dodržiavanie § 18 ods. 4 zák. č. 194/1998 Z. z. bolo kontrolované 33 krát, porušenie bolo zistené v 5 prípadoch, čo je 29,4 % z celkového počtu porušení. Z toho SS región 4 krát a VS región 1 krát ( v prílohe v tab. č. 11, 18, znázornené na grafe č. 3, 7, 9 ).

3.4.2. 		Analýza cielených inšpekčných kontrol

1. Kontroly v úžitkových chovoch kôz

Pri kontrolách úžitkových chovoch kôz sa dôraz kládol vedenie a zadávanie údajov do CEHZ, zisťovanie pôvodov zvierat a používanie capov v plemenitbe. Predmetom kontrol boli ustanovenia zák. č. 194 /1998 Z. z.  : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov o pôvode, identifikácii a mieste určenia zvierat,
•	§ 18 ods. 3 – pripárovacie plány,
•	§ 18 ods. 4 – plemenitba v chove
	
Inšpekčné kontroly boli vykonané predovšetkým v malých úžitkových chovoch. Vo vedení evidencie súvisiacej s CEHZ sa zistili nedostatky v tom, že zvieratá neboli registrované, Individuálny register kôz na farme nebol vedený resp. zvieratá neboli zapísané, neboli zaznamenávané zmeny pri prísunoch a odsunoch zvierat, zvieratá neboli označené (resp. boli nesprávne označené) a zmeny neboli zasielané do CEHZ, chovatelia nemali zosúladený skutkový počet zvierat na farme so stavom evidovaným CEHZ.

Kontroly boli zamerané aj na evidenciu pôvodu zvierat chovaných na farme. Pretrvávajúcim nedostatkom je, podobne ako v chove oviec, neoznačovanie narodeného potomstva a z toho vyplývajúce neevidovanie pôvodu po matke u potomstva určeného na obnovu stáda. 

Chovatelia nevenujú pozornosť overovaniu pôvodu zvierat DNA testom, čo môže viesť k nesúhlasným  pôvodom  zvierat,  prípadne k zámene zvierat.  

Pri kontrole plemenitby bola vykonaná fyzická kontrola capov v chovoch, pričom bolo v  troch prípadoch zistené pôsobenie capov bez vystavených dokladov uznanou chovateľskou organizáciou. Chovatelia, u ktorých chov kôz nepredstavuje hlavný zdroj príjmov,  zvieratá chovajú na vypásanie hospodárskeho dvora, resp. na údržbu pastvín, nepripisujú dôležitosť dodržiavaniu podmienok stanovených v právnych normách. Pôsobenie capov v plemenitbe bez vydaných Osvedčení o použití na plemenitbu bolo oproti predchádzajúcemu roku zistené v menšom množstve, čo pravdepodobne súvisí s nižším počtom kontrol.

3.4.3.		Analýza nedostatkov v chove kôz

1. Pretrváva problém s nedostatkom plemenných capov, chovatelia sa často obracajú na inšpektorov so žiadosťou o pomoc pri zabezpečovaní plemenníkov do svojich chovov. 

2. Podobne ako v chove oviec, tak aj v chove kôz boli zaznamenané nedostatky vo vedení údajov zasielaných do CEHZ, v neoznačovaní narodeného potomstva určeného na obnovu základného stáda. Nedostatky boli zistené aj v Individuálnom registri kôz a oviec na farme, hlavne v neregistrovaní  kozičiek v registri. 

3. V mesiaci september bola vykonaná inšpekčná kontrola Slovenského zväzu chovateľov Bratislava, (ďalej len „SZCH“), pri ktorej neboli zistené porušenia ustanovení zákona o šľachtení a plemenitbe súvisiace s výkonom úloh starostlivosti o rozvoj šľachtenia a plemenitby, ktoré SZCH vykonáva.
 
4. Vo VS regióne nie je situácia s produkciou čistokrvného plemenného materiálu priaznivá, čoho príkladom je nákupný trh plemenných capov konaný v tomto roku v Záborskom. Hodnotených na ňom bolo len 6 plemenných capkov, čo nepostačilo ani na uspokojenie záujmu chovateľskej verejnosti, ktorá sa na trhu zúčastnila.  

5. Medzi chovateľmi je dopyt po plemennom materiáli plemena koza hnedá, avšak zadovážiť si jedincov uvedeného plemena na Slovensku je problematické. Túto situáciu riešia chovatelia dovozom zvierat z Českej republiky. 

3.4.4. 		Návrh opatrení na úseku chovu kôz

1.	Informovať chovateľov kôz o možnosti využívať poradenskú činnosť ZCHOK – d
 	a SZCH. 
Zodpovedný : PISR 
	
2.         Kontroly producentov plemenných capkov v rámci Slovenska zamerať na vedenie
evidencie pôvodu zvierat po rodičoch, zistenie nesúhlasných pôvodov po rodičoch a vykonanie overenia pôvodu.     
Zodpovedný : PISR, ZCHOK-d

3.         Podporiť produkciu plemenných zvierat cez dotačné stimuly
Zodpovedný : MPRVSR 	

3.4.5. 	        Úlohy PISR na úseku chovu kôz pre rok 2012

1.	Vykonávať inšpekčné kontroly so zameraním na zisťovanie plemennej spôsobilosti capov používaných v plemenitbe úžitkových chovoch kôz u SHR a fyzických osôb počas pastevnej sezóny.             
2.	Kontroly producentov plemenných capkov zamerané na overenie pôvodu DNA testom.	
3.	Vykonať kontroly Výberovej komisie na nákupných trhoch plemenných capov.
4.	Kontroly plemenitby kôz počas pripúšťacej sezóny. 

3.5.	VÝSLEDKY KONTROLNEJ ČINNOSTI NA ÚSEKU CHOVU KONÍ

Na úseku chovu koní bolo predmetom  kontrol   plnenie  úloh  štátnej  starostlivosti  o  rozvoj  šľachtenia  a plemenitby podľa zák. č. 194/1998 Z.z. a to predovšetkým : 
-  § 2, ods. 18 – zootechnická kontrola v chove,
-  § 14, ods. 1 –  zisťovanie a evidovanie pôvodu,
-  § 15 – poskytovanie údajov týkajúcich sa pôvodu, identifikácie a miesta určenia,
-  § 18, ods. 3 – zostavovanie priparovacích plánov v chove, 
-  § 18, ods. 4 – používanie plemenníkov na plemenitbu s vydaným osvedčením o použití na   
                         plemenitbu v chove,
-  § 27 ods. 1 – súčinnosť kontrolovaného subjektu pri výkone kontroly v chove
V roku 2011 bolo v chove koní vykonaných 53 inšpekčných kontrol. Porušenie zák. č. 194/1998 Z. z. bolo zistené 21 krát, čo je 39,6 % z celkového počtu vykonaných kontrol, pričom bolo zistených 51 porušení jednotlivých ustanovení. Na odstránenie nedostatkov kontrolované subjekty prijali 9 krát opatrenia (v prílohe v tab. č. 6,12, znázornené na   grafoch č. 3, 7 ). 

V ZS regióne  bolo vykonaných 6 inšpekčných kontrol. Porušenie zák. č. 194/1998 Z. z. bolo zistené v jednom prípade, čo je 16,7 % z celkového počtu vykonaných kontrol, pričom boli zistené 3 porušenia jednotlivých ustanovení. V jednom prípade bol podaný návrh na začatie správneho konania (v prílohe v  tab. č. 3, 12). 
 
V SS regióne  bolo vykonaných 35 inšpekčných kontrol. Porušenie zák. č. 194/1998 Z. z.  bolo zistené 13 krát, čo je 37,1 % z celkového počtu vykonaných kontrol, pričom bolo zistených 37 porušení jednotlivých ustanovení. Na odstránenie zistených nedostatkov 5 kontrolovaných subjektov prijalo opatrenia a v 8 prípadoch bol podaný návrh na začatie správneho konania (v prílohe v tab. č. 4, 12). 

Vo VS regióne  bolo vykonaných 12 inšpekčných kontrol. Porušenie zák.č.194/1998 Z. z.  bolo zistené v 7 prípadoch, čo je 58,3 %, pričom porušenie podľa jednotlivých ustanovení  bolo zistené 11 krát. Na odstránenie zistených nedostatkov subjekty prijali 4 krát opatrenia a 3 krát bol podaný návrh na začatie správneho konania (v prílohe v tab. č. 5,12 ). 

3.5.1.	     Najčastejšie zistené nedostatky na úseku chovu koní 

Zootechnická kontrola v zmysle § 2 ods. 18 zák. č. 194/1998 Z. z. bola vykonaná 52 
krát, nedostatky boli zistené v 15 prípadoch, čo je 29,4 % z celkového počtu porušení. Z toho ZS región 1 krát, SS región 10 krát, VS región 4 krát. Kontrola dodržiavania § 14 ods. 1 zák. č.194/1998 Z. z. bola vykonaná 49 krát, porušenie bolo zistené v 13 prípadoch, čo je 25,5 % z celkového počtu porušení. Z toho ZS región 1 krát, SS región 10 krát, VS región 2 krát. Dodržiavanie poskytnutia údajov o pôvode v zmysle §15 zák.č.194/1998 Z.z. bolo kontrolované 52 krát, porušenia boli zistené v 9 prípadoch a to v SS regióne, čo je 17,6 % z celkového počtu porušení. Dodržiavanie § 18 ods. 4 zák.č.194/1998 Z.z. bolo kontrolované 47 krát, nedostatky boli zistené v 13 prípadoch, čo je 25,5% z celkového počtu porušení. Z toho ZS región 1 krát, SS región 7 krát, VS región 5 krát. Porušenie § 27 ods. 1 zák. č. 194/1998 Z.z.  bolo zistené v 1 prípade v SS regióne (v prílohe v tab. č. 12, 18, znázornené na grafe č.3,7,10).

3.5.2. 		Analýza cielených inšpekčných kontrol

1. Inšpekčné kontroly v chovoch koní, kde sa narodili žriebätá po nelicencovaných žrebcoch

	V roku 2011 boli priebežne vykonávané inšpekčné kontroly v chovoch koní, v ktorých sa v roku 2010  narodilo potomstvo, bez pôvodu zo strany otca.  Predmetom kontrol boli ustanovenia zák. č. 194 /1998 Z. z. : 
•	§ 2 ods. 18 – zootechnická kontrola v chove, 
•	§ 14 ods. 1 – zisťovanie a evidovanie pôvodu, 
•	§ 15 – poskytnutie údajov týkajúcich sa pôvodu, identifikácie a miesta 
•	           určenia zvierat,
•	§ 18 ods. 3 – pripárovacie plány,
•	§ 18 ods. 4 – plemenitba v chove

Kontrolované subjekty boli vyberané zo zoznamu narodených žriebät, ktorý poskytol  Zväz chovateľov koní na Slovensku – družstvo (ďalej len „ZCHKS –d). Inšpekčné kontroly boli vykonané aj v subjektoch, ktoré sa v uvedenom zozname nenachádzali - pri kontrolách iných druhov HZ, prípadne sa jednalo o opakované kontroly.

		Pretrvávajúcim nedostatkom je absencia dokladov o pripúšťaní, pričom najčastejšie sa vyskytol pri predaji kobýl, kde predávajúci neposkytol kupujúcemu doklady o pripustení, prípadne ho neinformoval o gravidite kobyly.

Spolu bolo prekontrolovaných 174 ks koní všetkých kategórií, pričom fyzicky, aj dokladovo bolo prekontrolovaných 18 žrebcov, z ktorých iba 8 malo potvrdenú výberovú knižku. 

Počas inšpekčných kontrol sa stávalo, že boli vykonávané v čase registrácie narodeného potomstva, kde pracovník ZCHKS –d po označení narodených žriebät zobral kontrolovanému subjektu pripúšťacie lístky a ten v čase kontroly nevedel preukázať pôvod narodených žriebät. Tento nedostatok bol kontrolovanými subjektami odstránený v termínoch stanovených na odstránenie zistených nedostatkov. 
Boli zistené aj prípady, kedy chovatelia nemali nahlásenú svoju farmu v CEHZ, evidenciu chovaných koní na farme si viedli v zošitoch. V takomto prípade inšpektori nevedeli overiť počet nahlásených koní v Centrálnej evidencii chovu koní (ďalej len „CECHK“), a tak na mieste preveriť splnenie povinnosti chovateľa nahlasovať zmeny na farme. 
Na základe vyššie uvedeného bude PISR naďalej pokračovať v cielených kontrolách chovov koní so zameraním na výkon plemenitby a na chovateľov, ktorí nemajú splnenú povinnosť nahlásenia svojej farmy do CEHZ.

3.5.3. 		Analýza zistených nedostatkov v chove koní

1. Situácia v  plemenitbe koní sa oproti predchádzajúcim obdobiam nezlepšila. Nezákonná plemenitba, či už z dôvodu nedostatku finančných prostriedkov, nedostupnosti žrebcov požadovaného plemena, alebo z dôvodu nízkej chovateľskej odbornosti stále pretrváva. Negatívnym javom je aj cezhraničné obchodovanie s koňmi. Chovatelia často nevedia o svojej povinnosti zaregistrovať farmu v CEHZ (najmä ak nechovajú iný druh HZ), čím sa stáva zisťovanie nezákonnej plemenitby  obtiažne.

2. Kontrolované subjekty nevedeli preukázať pôvod narodeného potomstva zo strany otca, často im chýbali doklady na kone, čo bolo spôsobené hlavne neprebratím si pasov koní. Kontrolované subjekty ako dôvod uviedli nevedomosť o doručovaní uvedených dokla-dov, nakoľko sa na adrese trvalého pobytu dlhodobejšie nezdržiavali, resp. finančné dôvody. 

		3. Pri kontrole plemenitby v chove koní sa stretávame aj s neúmyselným,  náhodným pripustením chovných kobýl nelicencovaným žrebcom z dôvodu nedostatočného technického zabezpečenia, ustajnenia žrebcov  (nízka zábrana, zle uzavretá brána na pastve a pod.).
4. Ako príčinu nedodržiavania zák. č. 194/1998 Z.z. chovatelia často uvádzajú, že chov koní realizujú ako vedľajšiu, doplnkovú činnosť, bez ekonomického efektu, pričom ku koňom majú pozitívny citový vzťah.
5. Boli vykonané subkontroly v chovoch koní, v ktorých sa v minulosti zistili nedostatky ako nezaregistrovanie farmy v CEHZ, absencia pasov a dokladov o pôvode koní a pôsobenie žrebcov bez vydanej licencie. Pri opakovaných kontrolách neboli zistené v chovoch koní rovnaké porušenia zák. č. 194/1998 Z.z., z čoho je zrejmé, že uloženie povinnosti odstrániť zistené nedostatky pri predchádzajúcej kontrole, príp. následné správne konanie boli účinné a pôsobili výchovne.

3.5.4. 		Návrh opatrení na úseku chovu koní
1.        V prípadoch, kde bolo zistené, že kontrolovaný subjekt nakúpil pripustené kobýl bez    
          dokladov o pripustení je potrebné vykonať kontroly aj u pôvodných majiteľov kobýl.
Zodpovedný : PISR 	
	
2.	V spolupráci so ZCHKS - d na základe zoznamu narodených žriebät pokračovať v  kontrolách chovov, kde sa narodilo potomstvo po nelicencovaných žrebcoch.
Zodpovedný : PISR, ZCHKS –d

3.	Zistiť  kone, u ktorých nie je možné vystaviť POP z dôvodu nedoloženia potvrdenia        otcovstva DNA analýzou a vykonať v predmetných chovoch cielené kontroly. Spolupracovať s CECHK, žiadať zasielanie potrebných údajov.
Zodpovedný : PISR, ZCHKS –d, CECHK
3.5.5. 	 	Úlohy PISR na úseku chovu koní pre rok 2012

1.	Uskutočniť kontroly držiteľov plemenných žrebcov počas pripúšťacej sezóny.                      
2.	Vykonať cielené inšpekčné kontroly v chovoch, kde sa narodili žriebätá po nelicentovaných žrebcoch. 
3.	Vykonať kontroly zamerané na registráciu a evidenciu fariem koní v CEHZ.
3.	Vykonať kontroly chovov koní SHR a fyzických osôb, s dôrazom na chovy, v ktorých ešte nebola vykonaná kontrola.  
5.	Vykonať kontroly chovateľov a držiteľov plemenných žrebcov so zameraním na  
vedenie pripúšťacích registrov a vydávanie pripúšťacích lístkov majiteľom kobýl.

3.6.	VÝSLEDKY KONTROLNEJ ČINNOSTI NA ÚSEKU CHOVU HYDINY

Na úseku chovu hydiny bolo predmetom  kontrol   plnenie  úloh  štátnej  starostlivosti  o  rozvoj  šľachtenia  a plemenitby podľa zák. č. 194/1998 Z.z. a to predovšetkým :
-  § 2 ods. 18 – zootechnická kontrola v chove,
-  § 14 ods. 1 – zisťovanie a evidovanie pôvodu v chove,
-  § 15 – poskytnutie údajov o pôvode, identifikácii a mieste určenia zvierat,
-  § 18 ods. 3 – pripárovacie plány,
-  § 18 ods. 4 – plemenitba v chove

V roku 2011 boli v chove hydiny vykonané 4 inšpekčné kontroly, pričom porušenie zák. č. 194/1998 Z.z. nebolo zistené (v prílohe v  tab. č. 3, 5, 6, 13, znázornené na grafe č.3). Kontroly boli vykonané vo vyšších stupňoch chovov A u plemien hrabavej hydiny -  Oravka veľká, Susex svetlý, Hempšírka zlatohnedá,  a v čistokrvnom chove vodnej hydiny plemena Kačica ruánska. Boli skontrolované označenia sliepok a kohútov, preukazy o pôvode hydiny a vedenie evidencie v chove.  Vo všetkých prípadoch sa jednalo o malých chovateľov hydiny v čistokrvnej forme, ktorí sa so svojím plemenným materiálom pravidelne zúčastňujú oblastných aj celoštátnych chovateľských výstav, dôkazom čoho boli predložené oceňovacie lístky z výstav. 

Znižovanie stavov hydiny v SR, absencie porážkární a problémy s odbytom spôsobené dovozom 1-dňového a staršieho materiálu ovplyvňujú záujem chovateľov o  čistokrvný materiál vyprodukovaný z  liahní prevádzkovaných miestnymi organizáciami.  

3.6.1. 		Úlohy PISR na úseku chovu hydiny pre rok 2012

1.	Vykonať kontroly hydiny zamerané na pôvod a vedenie evidencie.   
2.	Zúčastňovať na odborných podujatiach organizovaných SZCH.
3.	Vykonať kontroly liahní hydiny so zameraním na vydané uznávacie dekréty.

3.7.	VÝSLEDKY KONTROLNEJ ČINNOSTI NA ÚSEKU 
   CHOVU KRÁLIKOV

Predmetom  kontrol bolo   plnenie  úloh  štátnej  starostlivosti  o  rozvoj  šľachtenia  a plemenitby podľa zák. č. 194/1998 Z.z. a to najmä ustanovení :
- § 2 ods. 18 – zootechnická kontrola v chove,
- § 10 – hodnotenie chovov malých HZ, 
- § 12 – uznanie ŠCH,
- § 14 ods. 1 – zisťovanie a evidovanie pôvodu,
- § 15 – poskytnutie údajov o pôvode, identifikácii a mieste určenia zvierat,
- § 17 – výkon KÚ,
- § 18 ods. 3 – zostavovanie pripárovacích plánov v chove,
- § 18 ods. 4 – používanie plemenníkov na plemenitbu s vydaným osvedčením o použití na   
                         plemenitbu v chove,
- § 25 ods. 1 – odborná spôsobilosť hodnotiteľov králikov.

V roku 2011  bolo v chove králikov vykonaných 8 inšpekčných kontrol, z toho ZS región 2 kontroly, SS región 2 kontroly a VS región 4 kontroly.  Spolu bolo v kmeňových chovoch prekontrolovaných 69 ks králikov, z toho 23 ks samcov a 46 ks samíc. Porušenie kontrolovaných ustanovení zák. č. 194/1998 Z.z. nebolo zistené (v prílohe v tab. č. 3, 4, 5, 6, 14, a znázornené na grafe č. 3). Kontroly boli vykonané u chovateľov v Lúčkach a v Rajci – plemeno Veľký svetlý strieborný, v Chrabranoch – plemeno Nitriansky králik, v Iňačovciach a v Červenej Vode – plemeno Nemecký obrovitý strakáč.
 
V chovoch kontrolované subjekty viedli a evidovali predpísanú evidenciu - registračné číslo chovateľa v SZCH, pripúšťacie potvrdenia králikov, rodokmene králikov, oceňovacie lístky, chovné listy pre kmeňové chovy králikov a uznávacie listy kmeňového chovu králikov. Chovatelia zisťovali a evidovali pôvod narodeného potomstva zo strany matky a otca, označenie matky, ušné číslo samca, dátum vrhu, počet narodených, odchovaných a registrovaných mláďat, líniu, pomer pohlaví vo vrhu a pridelené ušné čísla mláďat. Králiky boli označené predpísaným spôsobom v zmysle registračného poriadku SZCH. Koterce boli označené evidenčnými kartami samíc. Bola prekontrolovaná identifikácia zvierat a správnosť údajov vo vystavených rodokmeňoch mladých králikov. Pri rodokmeňoch sa sledovalo stolové hodnotenie a tým aj oprávnenosť zaradenia zvierat do kmeňového chovu.

Šľachtenie v  populáciách králikov zabezpečovali posudzovatelia a hodnotitelia králikov nachádzajúci sa v  Zozname posudzovateľov a hodnotiteľov králikov SZCH. Vo väčšine prípadov boli kontrolované subjekty vlastniace kmeňové chovy králikov aj funkcionármi v základných organizáciách SZCH, alebo v kluboch chovateľov pre jednotlivé plemená. Prehodnocovanie chovov vykonávajú hodnotitelia SZCH. Kmeňové chovy vlastnia  Uznávacie listy vydané uznanou chovateľskou organizáciou SZCH, pričom ŠCH uznáva v zmysle zák. č. 194/1998 Z. z. MPRV SR.

PISR bude pokračovať v kontrolách chovov králikov so zameraním na vedenie plemenárskej evidencie na úrovni SZCH, prípadne príslušných chovov, ako aj na registrátorov plemenných zvierat pracujúcich na úrovni základných organizácii. 

3.7.1. 		Úlohy PISR na úseku chovu králikov pre rok 2012

1.	Pokračovať v kontrolnej činnosti v kmeňových a plemenných chovoch králikov  
            jednotlivých plemien, s dôrazom na spôsob zapisovania zvierat do plemennej knihy a 
            odbornú spôsobilosť jej vedenia .
2.	Vykonať kontroly hodnotiteľov na výstavách organizovaných SZCH.
3.	Zúčastniť sa  oblastných resp. národných výstav SZCH. 

3.8.	PLÁN  KONTROLNEJ  ČINNOSTI  PISR  NA     ROK 2012

I. štvrťrok :

1.   Pokračovať v kontrolách HD v pohraničných oblastiach, kde sa nevykonáva inseminácia
      (Abov, Zamagurie, Medzilaborce, Gemer a južný Zemplín) - celý rok.
2.   Vykonať kontroly IT v chovoch HD - január až marec.
3.    Pokračovať vo vykonávaní kontrol v chovoch ošípaných so zameraním na výskyt
       nelegálnej plemenitby v južných okresoch Banskobystrického kraja - celý rok.

II. štvrťrok :

1.   Vykonať kontroly zamerané na zisťovanie plemennej spôsobilosti capov používaných   
       v plemenitbe v úžitkových chovoch kôz  - apríl až september.
2.   Vykonať inšpekčné kontroly v chovoch ošípaných u chovateľov vlastniacich menší počet
       zvierat – apríl až jún.
3.    Vykonať inšpekčné kontroly držiteľov plemenných žrebcov s dôrazom na vedenie   
       pripúšťacích registrov - apríl až november.
4.    Vykonať inšpekčné kontroly v chovoch HD so zameraním na kontrolu pôvodu
       a plemenitby v okresoch Skalica a Senica  - apríl  až jún.        
5.    V chovoch HD vykonať subkontroly subjektov, u ktorých bola v minulosti zistená    
       nelegálna plemenitba v oblasti Oravy a Kysúc - apríl  až jún.

III. štvrťrok :

1.  Vykonať kontroly ŠCH oviec s dôrazom na overovanie pôvodu DNA testom    
      u plemenných baranov - júl až október.
2.  Vykonať inšpekčné kontroly v chovoch koní s dôrazom na registráciu a evidenciu 
      fariem v CEHZ  - júl až november.
3.  Vykonať kontroly v bežných chovoch včiel - celý rok. 

IV. štvrťrok :
 
1. Vykonať kontroly liahní hydiny so zameraním na vydané uznávacie dekréty - celý rok.
2. Vykonať kontroly v kmeňových a plemenných chovoch králikov - celý rok.
3. Vykonať kontroly v chove rýb podľa zaregistrovaných chovateľov  -celý rok.

4. SPRÁVNE KONANIA 

4.1.        ZAČATÉ SPRÁVNE KONANIA

       Komisia PISR na prerokovanie správnych konaní v roku 2011 prehodnotila 55 Protokolov z inšpekčnej kontroly a následne bolo v 41 veciach začaté v zmysle zák. č. 71/1967 Zb.3 správne konanie. Vo všetkých začatých správnych konaniach bolo vydané rozhodnutie. Rozhodnutie o uložení pokuty bolo vydané v 35 veciach.  V 7 veciach správny orgán rozhodol o zastavení konania, z toho v 1 veci bolo konanie zastavené autoremedúrou po vydaní rozhodnutia o pokute.

Tabuľka č. 1; Porovnanie počtu správnych konaní a rozhodnutí v roku 2010 a 2011
Obdobie	Počet prejednaných protokolov	Počet začatých správnych konaní	Počet vydaných rozhodnutí o zastavení konania	Počet vydaných rozhodnutí o pokute	
Rok 2010	86	68	4	64	
Rok 2011	55	41	7	35	
Rozdiel	- 31	- 27	+3	- 29	

4.2.     ODVOLANIA
 
        V roku 2011 podali odvolanie proti rozhodnutiu o pokute celkom 4 subjekty. V 1 veci správny orgán vydal v autoremedúre rozhodnutie, ktorým vyhovel odvolaniu odvolateľa, vydané rozhodnutie zrušil a začaté konanie zastavil. Ostatné 3 veci správny orgán postúpil na rozhodnutie odvolaciemu orgánu, s tým že navrhol odvolanie zamietnuť a vydané rozhodnutie potvrdiť. Odvolací orgán rozhodol o  postúpených odvolaniach spôsobom navrhnutým správnym orgánom. 

Tabuľka č. 2; Porovnanie počtu podaných odvolaní v roku 2010 a 2011; 
Obdobie	Počet podaných odvolaní	Počet rozhodnutí vydaných v
autoremedúre	Odvolania postúpené na rozhodnutie odvolaciemu orgánu	Rozhodnutia potvrdené odvolacím orgánom v celom rozsahu	
Rok 2010	8	1	7	6	
Rok 2011	4	1	3	3	
Rozdiel	-4	0	-4	-3	

Nižší počet podaných odvolaní súvisí aj s nižším počtom vydaných rozhodnutí.

 4.3.   POKUTY V SPRÁVNOM KONANÍ

V roku 2011 PISR rozhodla o uložení pokuty 34 subjektom v celkovej výške 6280,- Eur. K 31.12.2011 bolo na príjmovom účte pokút 9530,- Eur, čo je celková suma úhrad pokút v roku 2011 spolu so zostatkom úhrad pokút uložených v roku 2010 uhradených v roku 2011.
  Tabuľka č. 3; Porovnanie počtu subjektov, ktorým bola uložená pokuta v roku 2010 a v roku 2011, porovnanie výšky uložených pokút a uhradených pokút; 

Obdobie	Počet sankcionovaných subjektov	Celková výška uložených pokút v Eur
	Priemerná výška pokuty uložená subjektu	Výška sumy uhradených pokút v Štátnej pokladnici k 31.12. roka v Eur	
Rok 2010	64	10 530,00	164,53	8568,85	
Rok 2011	34	6 280,00	179,43	9530,00	
Rozdiel	-29	- 4 250,00	14,90	961,15	

Z tabuľky č. 3 je zrejmé, že v roku 2011 klesol počet sankcionovaných subjektov takmer o polovicu, v súvislosti s tým sa znížila celková výška uložených pokút, avšak celková výška uhradených pokút je v roku 2011 vyššia ako v roku 2010. Dôvodom je zvýšenie priemernej sumy uložených pokút, ale aj  skutočnosť, že 21 subjektov, ktorým bola uložená pokuta v roku 2010 túto uhradila v roku 2011.

4.4.    VÝKON ROZHODNUTÍ
 
4.4.1.       Vymáhanie peňažných plnení (pokút)

      Návrh na vykonanie exekúcie podľa §38 ods. 2 zák. č. 233/1995 Z. z.4 bol v roku 2011 podaný v 2 veciach, z toho exekúcia skončila vymožením pohľadávky v 1 veci. K 31.12.2010 PISR evidovala celkovú sumu pohľadávok vo výške 4367,61 Eur, v ktorej sú zahrnuté aj pohľadávky z minulých rokov vymáhané exekútorom. Táto suma sa k 31.12.2011znížila na 4067,61 Eur úhradami  v 2 veciach a v jednej veci PISR pokutu odpustila v zmysle zák. č.278/1993 Z.z.5. 
 
 4.4.2.      Upustenie od výkonu rozhodnutia

      V roku 2011 PISR vydala celkom  2 rozhodnutia o trvalom upustení od vymáhania pohľadávky štátu podľa §6a ods. 6 zák. č. 278/1993 Z.z.5. V jednej veci tak PISR rozhodla  po doručení uznesenia súdu o zastavení exekúcie podľa ust. § 57 ods. 1 pís. b) zák. č. 233/1995 Z.z.4 (SK17/2007). PISR ďalej v jednej veci rozhodnutím upustila od vymáhania pohľadávky štátu, pretože to odôvodňovali ekonomické a sociálne pomery dlžníka (SK04/2010).   

5. PODNETY A SŤAŽNOSTI

5.1.   PODNETY 

         PISR bolo doručených v roku 2011 celkom 9 ks podaní, ktoré boli zaevidované ako  podania v zmysle zákona č. 71/1967 Zb.3 Podnety sa týkali neevidovania pôvodu koní, plemenitby koňmi a býkmi bez osvedčenia, podozrenia z manipulácie s označením a zámenou plemenných capov, spochybňovania legalizácie inseminácie v inseminačnom reprodukčnom centre. Všetky podania správny orgán preskúmal. Tri podania boli neúplné (3/2011, 5/2011, 8/2011), chýbala adresa účastníka konania - navrhovateľa resp. bola uvedená neexistujúca adresa. V jednej veci správny orgán účastníka konania vyzval, aby odstránil nedostatky podania, účastník však na výzvu správneho orgánu nereagoval, preto bolo konanie zastavené. Na základe ostatných podaní boli vykonané inšpekčné kontroly na preverenie skutočností uvedených v podaní. Výsledkom týchto inšpekčných kontrol je celkom 7 Protokolov o kontrole  a  2 Záznamy o kontrole. V štyroch veciach bolo začaté správne konanie o uložení pokuty pre porušenie zák. č. 194/1998 Z.z.. V súčasnosti 1 Protokol nie je uzavretý – kontrolovanému subjektu ešte plynie lehota na odstránenie zistených nedostatkov. 

         Počet podaných a prešetrených podnetov neprevyšuje priemerný počet podnetov prijatých a prešetrených v predchádzajúcich rokoch.

5.2.   SŤAŽNOSTI    

        V roku 2011 nebolo PISR doručené podanie, ktoré by spĺňalo náležitosti sťažnosti v zmysle zákona č. 9/2010 Z.z.6

6. ROZPOČET 

6.1.   ROZPOČET  PISR V  ROKU  2011

Na rok 2011 bol stanovený „Rozpis záväzných ukazovateľov štátneho rozpočtu pre Plemenársku inšpekciu SR“ (prípis MPRV SR č. 479/2011-330  zo dňa 21.1.2011)  v celých Eur nasledovne:

Tab. č. 4 Rozpis záväzných ukazovateľov štátneho rozpočtu 
Zdroj	Program	Funkčná
klasifikácia	Výdavky
Spolu	600
Bežné
výdavky	610
Mzdy,   platy,
služobné príjmy
	620
Poistné a príspevok do poisťovní	630
Tovary
a služby	640 Bežné
transfery	700 Kapitálové výdavky	
111	091 06 02	04 212	226846	226846	139675	48816	38355	0	0	

Súčasťou záväzných limitov štátneho rozpočtu pre rok 2011 boli aj rozpísané ciele a ukazovatele programového rozpočtu. Plnenie týchto cieľov a merateľných ukazovateľov bolo monitorované a hodnotené v súlade s termínmi zadefinovanými v „Internom pokyne na zabezpečenie rozpočtového procesu na MPRV SR“ .

Tab. č. 5 Hodnotenie cieľov a ich merateľných ukazovateľov k 31.12.2011
Cieľ	Merateľný
Ukazovateľ	Plán	Skutočnosť	
1. zníženie čiernej plemenitby
( výsledkový)	
%	
   19	
13,26	
2. počet kontrol
( výstupový )	
ks	
450	
468
	
6.1.1.	   Úpravy záväzných limitov rozpočtu roku 2011
1. Rozpočtové opatrenie č. 103/2011  „MPRV SR“  – povolené prekročenie záväzných ukazovateľov limitov rozpočtu
•	Rozpočtovým opatrením bol navýšený rozpočet Bežné výdavky (600), účelovo kategória Bežné transfery (640) o 2384 Eur  - na refundáciu nezabezpečených výdavkov schváleným rozpočtom , výplatu odchodného . 
            
Výdavky organizácie celkom  :    	    			              + 2 384 Eur
V tom :
Bežné výdavky (600)							  + 2 384 Eur
Z toho :
Bežné transfery (640)						 	  + 2 384 Eur
Program:
0910602 Štátna kontrola plemenitby šľachtenia HZ			  + 2 384 Eur

2.  Rozpočtové opatrenia – vnútorné 

•	Po rozpočtových opatreniach realizovaných na PISR v priebehu roka 2011 boli záväzné limity výdavkov vlastného rozpočtu ( prevádzky) upravené nasledovne :

Funkčná klasifikácia		     04 212
Zdroj	    	                     111             Štátny rozpočet
Program	                     0910602     Štátna kontrola plemenitby a šľachtenia HZ
Ekonomická klasifikácia	 610	         139 675,00 Eur
                                                620                50 602,44 Eur
                                            630                36 298,29 Eur
                                            640                  2 654,27 Eur

6.2.    ČERPANIE  ROZPOČTU

Bežné výdavky /600/ – celkové čerpanie výdavkov rozpočtu	   229 230,00 Eur

 z toho:
a)	610:   Mzdy, platy, služobné  príjmy a ostatné osobné vyrovnania  
               predstavovali čiastku: 		  139 675,00 Eur
          
b) 620: Poistné a príspevok zamestnávateľa do poisťovní predstavovali     
               čiastku: 	                                  50 602,44 Eur

c)	630: Tovary a ďalšie služby predstavovali čiastku:
                                                                      	    36 298,29 Eur 
v tom:        
Cestovné náhrady /631/			                 4 571,10 Eur
 V celej čiastke čerpané na náhrady cestovných výdavkov – tuzemsko.
Energia, voda a komunikácie /632/	                 6 655,33 Eur
Energie 2 224,11 Eur , voda 151,60 Eur , poštové a telekomunikačné služby 4 279,62 Eur ,
(8 telefónnych liniek, 6 mobilných telefónov).
Materiál a služby /633/ 				     2 911,92 Eur
Všeobecný materiál 881,45 Eur,  knihy, časopisy, noviny 250,57 Eur ,  pracovné odevy  52,80 Eur , softvér a licencie  1 688,12 Eur , reprezentačné 38,98 Eur .

Dopravné /634/ 				                 9 963,26 Eur
Palivo, mazivá, oleje, kvapaliny pre 4 osobné motorové vozidlá 7 598,08 Eur , servis, údržba, opravy 977,91 Eur , poistenie vozidiel (zákonné, havarijné) 1 187,27 Eur, diaľničné známky, poplatky 200,00 Eur .

Rutinná a štandardná údržba /635/ 		          573,16 Eur
Prevádzkových , strojov, prístrojov  438,16 Eur , telekomunikačná technika 135,00 Eur .

Nájomné za prenájom /636/ 		 	       2 661,72 Eur
Za prenájom priestorov pre zamestnancov RSBB a riaditeľstva PISR, od  PSSR š.p. na základe zmlúv o nájme .

Ostatné tovary a služby /637/ 			      8 961,80 Eur
Školenia, seminár 48,00 Eur , propagácia 40,00 Eur , všeobecné služby 553,90 Eur, špeciálne  služby 51,14Eur , štúdie a expertízy 71,71 Eur , poplatky  banke 7,90 Eur,  stravovanie  5 081,76 Eur ,  prídel  do SF 1 947,39 Eur , odmeny na základe dohôd o vykonaní práce a  pracovnej činnosti 1 160,00 Eur . 

d)	640 : Bežné transfery predstavovali čiastku:   2 654,27 Eur
 v tom:
Transfery jednotlivcom /642/			       2 654,27 Eur
Z toho :   270,27 Eur  ako náhrada príjmu pri dočasnej pracovnej neschopnosti, 
            2 384,00 Eur  odchodné .

Tab. č. 6 Prehľad záväzných ukazovateľov schváleného a upraveného rozpočtu,  čerpania
               rozpočtu  v r. 2011   
Ukazovateľ	Schválený
rozpočet  Eur	Upravený
rozpočet  Eur	Čerpanie
Eur	
600 Bežné výdavky                	226 846,00	229 230,00	229 230,00	
Z toho: 610 mzdy	139 675,00	139 675,00	       139 675,00	
            620 poistné	48 816,00	50 602,44	50 602,44	
            630 tovary a služby	38 355,00	36 298,29	36 298,29	
            640 bežné transfery	0,00	  2 654,27	  2 654,27	
Výdavky spolu	226 846,00	       229 230,00	       229 230,00	

Čerpanie bežných výdavkov rozpočtu v porovnaní s upraveným rozpočtom bolo na 100% .

6.3.	 PRÍJMY  PISR

•	Prímy na rok 2011 neboli rozpočtované.

V príjmovej časti , na príjmové účty PISR vedené  v Štátnej pokladnici boli sústredené nedaňové príjmy v celkovej výške:           	                       9 616,98 Eur
v tom :
1.	Na účte : Ostatné pokuty a penále	     	            9 530,00 Eur
Ide o príjmy súvisiace s uplatňovaním zák. č. 194/1998 Z.z. 
2.  Na účte : Iné nedaňové  príjmy                                          86,98 Eur	
     Z dobropisu - vyúčtovaním skutočných prevádzkových nákladov na základe zmluvy
     o výpožičke nebytových priestorov  za predchádzajúce rozpočtové obdobie .   

	V roku 2011 nedošlo k prekročeniu záväzne stanovených limitov  ukazovateľov Štátneho rozpočtu. Výdavky rozpočtu boli realizované v súlade so zák. č. 291/2002 Z.z. o Štátnej pokladnici10, č. 523/2004 Z.z. o rozpočtových pravidlách verejnej správy11 a  ďalších legislatívnych noriem  „účelne , hospodárne a efektívne“.

6.4.    PRIEMERNÁ  MESAČNÁ  MZDA 

Priemerná mesačná mzda v organizácii v roku 2011, určená podielom mzdových prostriedkov schváleného  rozpočtu /139 675 Eur/ k priemernému prepočítanému počtu zamestnancov (13,28),  bola  876 Eur.
V porovnaní s rokom 2010, kedy bola priemerná mesačná mzda pri prepočítanom počte zamestnancov (14)  901 Eur , v roku 2011 došlo k zníženiu priemernej mzdy o -25 Eur  .

6.5.     ŠKODOVÉ  PRÍPADY

          V zmysle Smernice MPSR o škodových komisiách č. 2760/1995-100 v roku 2011 vznikla  a bola prešetrená jedna škodová udalosť. Škoda vo výške 50,- Eur vznikla PISR po uplynutí jednoročnej lehoty od vydania rozhodnutia o upustení od vymáhania pohľadávky štátu v zmysle ust. § 6a ods. 6 zák. č. 278/1993 Z.z.5. Pohľadávka bola po roku na základe rozhodnutia škodovej komisie účtovaná ako odpis pohľadávky pri trvalom upustení od jej vymáhania. 

6.6.	 FINANČNÉ  KONTROLY

V zmysle zák. č. 502/2001 Z.z.7   a internej Smernice o finančnej kontrole PISR  boli vykonané vnútorné finančné kontroly, predbežné a priebežné . Ich cieľom bolo zabezpečiť transparentnosť verejných financií ,  dodržiavanie hospodárnosti , efektívnosti , účinnosti . Daný cieľ bol naplnený. Kontrolami nebolo zistené porušenie právneho predpisu zák. č. 502/2001 Z.z.7.  

7.  PERSONÁLNE OTÁZKY

7.1.   ORGANIZAČNÁ   ŠTRUKTÚRA

Je koncipovaná v platnom dokumente Organizačný poriadok PISR vedený pod č.j. 665/99 v znení neskorších zmien.

RIADITEĽ  PISR  /
VED. SLUŹOBNÉHO ÚRADU      1        

EKONOMICKÝ  ÚSEK  /
OSOBNÝ ÚRAD                                  2													                          

 PRÁVNIK               1               

VED.INŠP. ÚSEKU            1                    

INŠPEKČNÝ ÚSEK		        10                 

   

VEDÚCI  EKONÓM                            1                  

ADMIN. EKON.  PRACOVNÍK          1                                            

    

RS PISR  PREŠOV 3

VEDÚCI RS           1

INŠPEKTORI          2

 RS PISR NITRA    3

 VEDÚCI RS	      1      

  INŠPEKTORI       2

RS PISR B. BYSTRICA 4   

INŠPEKTORI        3

VEDÚCI RS	    1                		

7.2.	PERSONÁLNE  OTÁZKY  ZAMESTNANOSTI

	Riešenie personálnych otázok zamestnanosti je v PISR zabezpečované v súlade so zákonmi č. 400/2009 Z.z.1, č. 552/2003 Z.z.12, č. 553/2003 Z.z.8, 311/2001 Z.z. 13 a ďalšími súvisiacimi právnymi predpismi.
 
Jedným so záväzných ukazovateľov Štátneho rozpočtu pre rok 2011 bol ukazova- teľ počtu zamestnancov v organizácii, ktorý bol stanovený na 15 zamestnancov.

Tab. č. 7  Objem vynaložených finančných prostriedkov na mzdy
Zamestnanci PISR	Objem finančných  pros-triedkov na mzdy v Eur	Skutočné čerpanie v Eur	
Štátna služba	131 132	131 132	
Verejná služba	   8 543	   8 543	
Spolu	139 675	139 675	

Fyzický stav zamestnancov :  

k 01.01.2011       bol 14 zamestnancov
k 31.12.2011       bol 13  zamestnancov, z toho 12 štátna služba a 1 verejná služba

Prepočítaný stav zamestnancov :

k 31.12.2011      bol 13,28 zamestnancov 

Pohyb zamestnancov v priebehu roka 2011: 
-  od  01.07.2011  zníženie počtu zamestnancov  o jedného štátneho zamestnanca (odchod do starobného  dôchodku).

Tab. č. 8 Vzdelanostná štruktúra zamestnancov v roku 2011: 
Vzdelanie	1.1. 2011	31.12. 2011	
Vysokoškolské  II. stupňa	11	10	
Vysokoškolské III. stupňa	2	2	
Stredoškolské	1	1	

Tab. č. 9 Prehľad o počte zamestnancov, ich zaradení a štruktúre platov v zmysle zák. č. 400/2009 Z. z.1 a zák. č. 553/2003 Z. z.8 k 31.12.2011.

Druh ŠŠ	Platová trieda
ŠS	Počet miest v ŠŠ
	Počet
 miest vo VS
	Platová
trieda
VS	Celkom počet v ŠS a VŠ	
	6	7	8	9			8		
Stála	6	3	2	1	12	      1	      1	         13	
Celkom	6	3	2	1	12	1	1	13	

Tab. č.10 Veková štruktúra zamestnancov PISR k 31.12.2011
Do 30 r.	od 31-40 r.	od 41-50 r.	od 51-61r.	
1	6	3	3	

Tab.č.11 Počet a vekový priemer zamestnancov PISR k 31.12.2011

       Počet	Priemerný vek	
Muži 	Ženy	   Spolu	Muži	Ženy	Spolu	
   8	    5	      13	  40,62	48,55	43,67	

7.3.   ROZVOJ   ĽUDSKÝCH  ZDROJOV

Vzdelávacie aktivity boli prispôsobené finančným podmienkam   a k nevyhnutným potrebám organizácie. Vzdelávanie zamestnancov prostredníctvom externých vzdelávacích subjektov bolo obmedzené na minimum vzhľadom k vysokým vstupným nákladom vo vzťahu k disponibilným rozpočtovým prostriedkom. Vo vzdelávaní prevládala forma samovzdelávania cestou aplikácie internetu v služobnom čase. 
     
1.	Účasť na odborných seminároch 

•	E-aukcie vo verejnom obstarávaní /2/,
•	Novela zákonníka práce /1/
•	Práca mzdárov a personalistov na konci roka 2011 a začiatkom roka 2012 /1/
•	Účasť na vzdelávacích aktivitách pre oblasť riadenia verejných financií v systéme štátnej pokladnice /2/.

2.  Účasť na  aktívoch, chovateľských dňoch, výstavách dotýkajúcich sa problematiky šľachtenia, plemenitby, chovu HZ 

•	Agrokomplex 2011 a Národná výstava HZ ( 12 ),
•	Najlepší ŠCH holsteinského dobytka v SR, CVŽV Lužianky (2),
•	Bonitácie HD - Nová Bodva, družstvo Turnianská Nová Ves, PD Nižná Olšava, 
•	Agrodružstvo Turňa nad Bodvou (1), 
•	Chovateľský deň Pinzgauského plemena, Podtureň (2),
•	Zasadnutia Sekcií šľachtení a Rady plemenných kníh HZ,
•	Výročné členské schôdze – SHA (1), ZCHSSD – d (2),
•	Odborný seminár ,,OECD monitoring podpôr agrosektora, konkurencieschopnosť SR, 
            CVŽV Lužianky (2),
•	12. východoslovenský chovateľský deň, Čaklov (3),
•	Regionálna výstava oviec a kôz, Kamenica (3),
•	Chovateľský deň, Kočín (5),
•	Konferencia  ku Svetovému dňu potravín FAO, Agroinštitút Nitra (2),   
•	Uznávanie ŠCH plemena SS Lehota p. Vtáčnikom, Vráble (2),
•	Jarná bonitácia v chove koní – Národný žrebčín Topoľčianky (2),
•	Jesenná bonitácia v chove koní – Národný žrebčín Topoľčianky (2),
•	Jesenné triedenie koní, Lesy SR, stredisko Dobšiná (2), Roľan s. r. o. Nová baňa (2),
•	Agrofilm 2011, CVŽV Lužianky (4).

8. HODNOTENIE  A  ANALÝZA  ČINNOSTI

1.      PISR v rámci predmetu činnosti uskutočnila v roku 2011 celkom 468 inšpekčných
kontrol, čo oproti plánu 450 kontrol predstavuje zvýšenie o 18 a porovnaním predchádzajúcim rokom  zníženie o 6  inšpekčných kontrol.

2.     Prostredníctvom inšpekčných kontrol sledovala PISR v rámci rozpisu zámerov, cieľov a ich merateľných ukazovateľov, plnenie ďalšieho cieľa, ktorým bolo odhaliť nepovolenú plemenitbu a zároveň  cielenými kontrolami a subkontrolami aj cez inštitút sankcií dostať do povedomia chovateľov v rámci celej Slovenskej republiky dodržiavanie zákonom stanovených pravidiel  pri plemenitbe kontrolovaných zvierat.  Plán znížiť nepovolenú plemenitbu pod 20 %, bol splnený, v roku 2011 bola nepovolená plemenitba na úrovni 13,26 % prípadov z celkového počtu kontrolovaných chovov  HZ. ( V prílohe v tab. č. 18 ).  

3.	 V roku 2011 boli pokuty uložené najmä za nezisťovanie a neevidovanie pôvodu zvierat v zmysle ustanovenia §14 ods. 1 zák. č. 194/1998 Z.z.. Najviac pokút za uvedené porušenie bolo uložených v chovoch oviec, keď chovatelia nezisťovali a neevidovali pôvod potomstva oviec určeného na obnovu základného stáda.
   
Tab. č. 12 Počet uložených pokút za porušenia kontrolovaných ustanovení zák. č.194/1998 
Z.z. - porovnanie jednotlivých druhov HZ

Druh HZ   	§
14	§
15	§
18	§
24	Súčet
Druhový	
HD	9	2	7	3	21	
OŠÍPANÉ	5	13	3	0	21	
OVCE	12	3	8	0	23	
KOZY	0	0	0	0	0	
KONE	5	4	6	0	15	
INÉ	0	0	0	0	0	
SPOLU	31	22	24	3	80	

4.      PISR v roku 2011 zadala do databázy CEHZ spolu 538 kontrol  fariem, čo je oproti roku 2010 o 2 viac. V súvislosti s CEHZ a zootechnickou kontrolou boli u 183 fariem zistené nedostatky ohľadne registrácie farmy, registrácie zvierat, nezasielania hlásení zmien do CE, nedostatkov v  pasoch zvierat a iných nedostatkov súvisiacich s CE. V porovnaní s rokom 2010 je to o 22 fariem menej. Konkrétne subjekty boli priebežne nahlasované  ŠVPSSR.

5.   Rozpočtový proces PISR bol realizovaný  nastavenými úspornými opatreniami, vzhľadom k výške schváleného rozpočtu na rok 2011, o 10% nižšieho  oproti roku 2010.
Pre nasledujúce obdobie je výška takéhoto rozpočtu hraničná a môže mať negatívny dopad na zabezpečenie úloh v rámci predmetu činnosti a v konečnom dôsledku celospoločensky  pre oblasť šľachtenia a plemenitby HZ.  Akútna požiadavka, ktorá zakladá nárok na zvýšenie rozpočtových   výdavkov  - kapitálových, je nevyhnutnosť obnovy opotrebovaného vozového parku slúžiaceho a determinujúceho samotný výkon kontrolnej činnosti . 

6.     V oblasti personálnej v roku 2011 vzhľadom na pripravovanú reorganizáciu PISR – zrušenie, došlo k zníženiu počtu zamestnancov (  odchod do dôchodku  ), kumulácií funkcii a zodpovednosti pri plnení úloh transformácie. 

7.   Za hodnotené obdobie roku 2011 v PISR nedošlo zo strany zamestnancov k žiadnemu porušeniu právnych predpisov, nebol zaznamenaný  prípad , ktorý by  vykazoval známky korupcie . Organizácia plnila úlohy vyplývajúce z Uznesenia vlády č. 681/2007 pri prevencii kriminality a inej protispoločenskej činnosti. 

9.  HLAVNÉ SKUPINY UŽÍVATEĽOV, VÝSTUPY

PISR ako garant dodržiavania zák. č.194/1998 Z.z. a  orgán štátneho dozoru na zverenom úseku presadzuje  a zabezpečuje pri výkone štátnej služby plnenie úloh v šľachtení a plemenitbe HZ smerujúce k nastoleniu právneho stavu.  Trvalým prínosom je aj nepriame pôsobenie inšpektorov PISR, ktorí popri kontrolnej činnosti vykonávajú na požiadanie aj poradenskú činnosť, usmerňujú chovateľskú verejnosť v odbornom procese, čo v konečnom dôsledku vedie k posilňovaniu právneho vedomia a k zveľaďovaniu chovov v priestore Európskej únie. 

9.1.   POSKYTOVANÉ výstupy: 

•	MPRVSR
•	CEHZ a Centrálnemu registru HZ SR
•	ŠVPSSR
•	Kontrolovaným poľnohospodárskym subjektom  (SHR, farmárom, fyzickým osobám -  protokol o kontrole, záznam o kontrole, zápisnica o prerokovaní protokolu, dodatok k protokolu)
•	PSSR š.p.  a ostatným plemenárskym organizáciám
•	vedeckovýskumným inštitúciám a školám
•	verejnosti – v zmysle zák. č. 211/2000 Z.z.9
•	fyzickým a právnickým osobám  - v rámci šetrenia sťažností a podnetov podľa zák. č. 9/2010 Z.z.6  a zák. č. 71/1967 Zb.3
•	Súdom SR – spolupráca pri nútenom výkone rozhodnutí
•	Exekútorskému úradu  -  v zmysle zák. č. 233/1995 Z.z.4 
•	verejnej správe – spolupráca a vzájomné poskytovanie informácií o chovateľoch 

9.2.   MEDZINÁRODNÁ SPOLUPRÁCA    

Na úseku medzinárodných vzťahov je rozvinutá spolupráca s  Českou republikou prostredníctvom Českej plemenárskej inšpekcie, ktorá spočíva vo  výmene informácií o legislatívnom procese a v recipročnej odbornej spolupráci na úseku plemenárstva s cieľom zabezpečovať dodržiavanie právnych predpisov v zootechnickej oblasti.  Rok 2011 bol, podobne ako predchádzajúci rok, poznačený ekonomickou krízou, ktorá sa rovnako ako ostatných zložiek štátnej správy dotkla aj PISR, a z toho dôvodu nebola uskutočnená žiadna zahraničná pracovná služobná cesta. 

Zoznam použitých skratiek : 
PISR = Plemenárska inšpekcia Slovenskej republiky Nitra
MPRV SR = Ministerstvo pôdohospodárstva a rozvoja vidieka Slovenskej republiky
MPSR = Ministerstvo pôdohospodárstva Slovenskej republiky
MFSR = Ministerstvo financií Slovenskej republiky
RSNR = Regionálne stredisko Nitra
RSBB = Regionálne stredisko Banská Bystrica
RSPO= Regionálne stredisko Prešov
CEHZ = Centrálna evidencia hospodárskych zvierat
CECHK = Centrálna evidencia chovu koní 
SZCH = Slovenský zväz chovateľov
PSSR š.p. = Plemenárske služby Slovenskej republiky, štátny podnik
ZCHKS -d = Zväz chovateľov koní na Slovensku - družstvo   
ZCHOS –d = Zväz chovateľov ošípaných na Slovensku – družstvo
ZCHOK –d = Zväz chovateľov oviec a kôz – družstvo
ŠVPSSR = Štátna veterinárna a potravinová správa Slovenskej republiky
ŠCH = šľachtiteľský chov
IT = Inseminačný technik
ISK = inseminačná stanica kancov
ID = inseminačná dávka
SHR= Súkromne hospodáriaci roľník
KÚ = kontrola úžitkovosti  
HZ = Hospodárske zvieratá
HD = Hovädzí dobytok
POP = Potvrdenie o pôvode
ZS región = Západoslovenský región
SS región = Stredoslovenský región
VS región = Východoslovenský región
SR =  Slovenská republika
Zoznam odkazov na právne predpisy v texte :
zák. č. 194/1998 Z.z. = zákon č. 194/1998 Z.z. o šľachtení a plemenitbe hospodárskych zvierat a o zmene a doplnení zák. č. zákona č. 455/1991 Zb. o živnostenskom podnikaní (živnostenský zákon) v znení neskorších predpisov; 
Zák. č. 400/2009 Z.z.1 = zákon č. 400/2009 Z.z. o štátnej službe a o zmene a doplnení niektorých zákonov v znení neskorších predpisov;
Zák. č. 39/2007 Z.z.2 = zákon č.39/2007 Z.z. o veterinárnej starostlivosti v znení neskorších predpisov
Zák. č. 71/1967 Zb.3 = zákon č. 71/1967 Zb. o správnom konaní (správny poriadok) v znení neskorších predpisov;
Zák. č. 233/1995 Z.z.4 = zákon NRSR č. 233/1995 Z.z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov;
Zák. č. 278/1993 Z.z.5 = zákon č. 278/1993 Z.z. o správe majetku štátu v znení neskorších predpisov;
Zák. č. 9/2010 Z.z.6  = zákon č. 9/2010 Z.z. o sťažnostiach;
Zák. č. 502/2001 Z.z.7 = zákon č. 502/2001 Z.z. o finančnej kontrole a vnútornom audite a o zmene a doplnení niektorých zákonov v znení neskorších predpisov;
Zák. č. 553/2003 Z.z.8 =  zákon č. 553/2003 Z.z. o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov v znení neskorších predpisov;
Zák. č. 211/2000 Z.z.9 = zákon č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov;
Zák. č. 291/2002 Z.z.10 = zákon č. 291/2002 Z.z. o štátnej pokladnici a o zmene a doplnení niektorých zákonov v znení neskorších predpisov;
Zák. č. 523/2004 Z.z.11 = zákon č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov;
Zák. č. 552/2003 Z.z.12 = zákon č.552/2003 Z.z. o výkone práce vo verejnom záujme v znení neskorších predpisov;
Zák. č. 311/2001 Z.z.13 = zákon č. 311/2001 Z.z. Zákonník práce v znení neskorších predpisov.